הוועדה לביטחון לאומי, כנסת 25, פרוטוקול מספר 55, 2023-07-10 00:00

צביקה פוגל: כמעט צוהריים טובים לכולם

צביקה פוגל:  אני מאוד מודה לכל מי שטרח והשקיע כדי להגיע לכאן, לדיון המאוד חשוב הזה

צביקה פוגל:  אני רוצה רק להזכיר כפתיח שהחוק הזה עלה לשולחן הוועדה בכנסת ה-25, בכנסת הזו, לפני ארבעה חודשים

צביקה פוגל:  החוק עבר בשבוע שעבר אישור להחלת דין רציפות בכנסת

צביקה פוגל:  אני במהלך ארבעה חודשים האחרונים השקעתי לא מעט זמן בללמוד את סעיפי החוק, את מרכיביו, את המשתנים, עד כמה הוא משפיע

צביקה פוגל:  ולא סתם קוראים להצעת החוק הזאת "הצעת חוק למניעת אלימות במשפחה"

צביקה פוגל:  כי אני למדתי שהנושא של הפיקוח הטכנולוגי, או מה שאנחנו קוראים איזוק אלקטרוני הוא לא רק למי שמכה את רעייתו או בת זוגו

צביקה פוגל:  מסתבר שזה גם להורים שמכים ילדים וגם לבני זוג מאותו מין

צביקה פוגל:  העסק הזה קיים בהרבה מאוד מגרשים ולכן חשיבותו עולה

צביקה פוגל:       הצעת החוק הזאת תלויה בנו, חברי הכנסת, עד כמה אנחנו באמת נחפור בו ונוציא אותו כמו שצריך לציבור ונאשר אותו בקרירה שנייה ושלישית

צביקה פוגל:  אנחנו נקיים היום דיון ראשוני

צביקה פוגל:  נשקיע בו שעתיים, ללמוד קצת את ההסתייגויות, את מרכיבי החוק, את כל הדברים הנוגעים לזה

צביקה פוגל:  ובמפגש הבא, שנדמה לי שהוא כבר בשבוע הבא, בתחילת השבוע

צביקה פוגל:  שבוע הבא אנחנו מקיימים שני דיונים בנושא

צביקה פוגל:  אנחנו כבר נעבור על סעיפי החוק מתוך כוונה שאם ירצה השם ואם אנחנו נוותר קצת על האגו שלנו, החל ממני וכלה בכל אחד מהאנשים האחרים, אז יכול להיות שגם בסוף שבוע הבא אנחנו נוכל לסיים אותו ולהגיש אותו למליאה לקריאה שנייה ושלישית

צביקה פוגל:       השוני העיקרי בין הצעת החוק הקודמת להצעת החוק שאושרה כרגע, או מתוכננת, אושרה לדין רציפות ומתוכננת להיות מוצגת פה היא בעצם בפעם הקודמת לא היה תנאי ממשי לאיזוק אלקטרוני, לא חשוב למה

צביקה פוגל:  כלומר, גם הערכת מסוכנות, גם הרשעה קודמת לא היו תנאי

צביקה פוגל:  הם היו אפשרות, הם לא היו תנאי

צביקה פוגל:  אנחנו באנו ואמרנו יש שתי דרכים אפשריות, או אולי אפילו יותר

צביקה פוגל:  אבל דרך המלך שלנו באה ואומרת אם יש כתב אישום קודם או אם יש הרשעה קודמת או אם יש הפרת צו הגנה קודם, אז אין לנו ספק בצורך של העניין הזה

צביקה פוגל:  אם זה לא עובד, אף אחד מהשלושה, אז לפחות שתהיה הערכת מסוכנות

צביקה פוגל:  ובאנו והרחבנו גם מעבר לזה, לאור הדרישות ולאור הערות של לא מעט חברי כנסת, בעיקר חברות כנסת, באנו ואמרנו שבמקרים חריגים ניתן יהיה לוותר על דרך המלך ולתת אפשרות לאזוק מישהו לשבוע

צביקה פוגל:  ובמהלך השבוע הזה תבוצע לו הערכת מסוכנות

צביקה פוגל:  אבל אנחנו לא מורידים את הכלי הזה

צביקה פוגל:  נדמה לי שזה דבר מאוד חשוב

צביקה פוגל:       צעד נוסף לא פחות חשוב, וחשוב לי שתדעו ותכירו אותו, כי לא נדבר עליו יותר מידי

צביקה פוגל:  קיומו של הצו הזה, מהרגע שנאשר אותו, עולה הרבה מאוד כסף

צביקה פוגל:  הרבה מאוד כסף

צביקה פוגל:  השר לביטחון לאומי, איתמר בן גביר, פעל רבות בחודשים האחרונים לסגור עם משרדי הממשלה השונים את התקצוב של הדבר הזה

צביקה פוגל:  וברגע שנאשר את החוק התקציב קיים

צביקה פוגל:       הערה אחת נוספת: נקבע שהמשרד לביטחון לאומי יהיה זה שאחראי על הניהול של האירוע הזה

צביקה פוגל:  אני בשיוטי בחומר, ולמדתי אותו, חשבתי שיש אפשרות נוספת שלא רק המשטרה או המשרד בתוכו יעשה את זה, אלא שירות בתי הסוהר, שממילא כבר היום עושה דברים דומים

צביקה פוגל:  אבל זו הצעה שעלתה לי ככה בראש

צביקה פוגל:  אפשר יהיה לדון בה בכל דרך שהיא

צביקה פוגל:       הדיון היום, השעתיים היום יוקדשו לזה שנלמד קצת, נשמע את ההסתייגויות או הערות או דברים חכמים נוספים שאולי לא חשבנו עליהם

צביקה פוגל:  הסדר יהיה איילת, היועצת המשפטית של הוועדה באירוע הזה, תציג את הדברים העיקריים שלה

צביקה פוגל:  ואחרי זה נאפשר לחברות הכנסת להביע את דעתן

צביקה פוגל:  ונפתח את הדיון לכולכם

צביקה פוגל:  בבקשה איילת

איילת לוי-נחום: טוב

איילת לוי-נחום:  בוקר טוב לכולם

איילת לוי-נחום:  מאחר והדיון הוא דיון כללי, אז כמובן שאני לא אתייחס לכל הערותינו, כי אנחנו עדיין לומדים את ההצעה

איילת לוי-נחום:  ואנחנו כמובן נתייחס לזה במעלה הדרך

איילת לוי-נחום:  אני רוצה להוסיף כמה דברים עקרוניים לסדר של הדיון ולמה בעצם מונח על שולחן הוועדה

איילת לוי-נחום:  אני מאמינה שנתייחס לזה גם בהמשך

איילת לוי-נחום:  ואני מציעה בהמשך, אדוני היו"ר, שמשרדי הממשלה יציגו את העקרונות של ההצעה מפורטים

איילת לוי-נחום:       על שולחן הוועדה מונחת הצעת חוק שעברה דין רציפות במליאה, כמו שאמר יושב הראש

איילת לוי-נחום:  בנוסח מסוים

איילת לוי-נחום:  וכמו שציין יושב הראש, הוא באמת זהה לנוסח שעבר בכנסת הקודמת גם בקריאה ראשונה

איילת לוי-נחום:  אלא מה, שהתקבלה גם החלטת ועדת שרים במהלך השבועות האחרונים, שמבקשת לערוך מספר שינויים בהצעת החוק הממשלתית

איילת לוי-נחום:  אנחנו ביקשנו אתמול, לאור בקשות שעלו מהארגונים השונים, להעלות את החלטת ועדת השרים לאתר הוועדה, כדי שכבר כעת תוכלו לראות מה השינויים המבוקשים

איילת לוי-נחום:  אני מציעה, וזה בעצם כלל שלי, שמשרדי הממשלה, לכשנגיע להקראת הצעת החוק ולדיון בסעיפים עצמם, להעלות כל פעם ולהזכיר בדיוק באיזה שינוי מדובר ואיפה הוא משתלב בהצעת החוק

איילת לוי-נחום:       לגבי הצעת החוק עצמה

איילת לוי-נחום:  הצעת החוק היא ארוכה, כמו שאתם יודעים

איילת לוי-נחום:  היא מורכבת

איילת לוי-נחום:  לחלק מהסוגיות התייחס יושב ראש הוועדה, אני לא אחזור עליהן

איילת לוי-נחום:  יש גם סוגיות נוספות

איילת לוי-נחום:  אנחנו נצטרך לדון בסוגיות שקשורות לשמירת החומר, למאגר המידע שמוזכר בהצעת החוק, לכניסת החוק לתוקף ולתנאים שהתבקשו בוועדת השרים, איזה שהוא מנגנון קצת יותר מורכב לכניסה לתוקף של החוק

איילת לוי-נחום:  אנחנו נצטרך לדון בו, על המשמעויות שלו ועל המורכבות שלו

איילת לוי-נחום:       יש הרבה הסדרים מפורטים בהצעה לגבי כל מנגנון הערכת המסוכנות

איילת לוי-נחום:  יושב ראש הוועדה התייחס למיקום של יחידת הפיקוח הטכנולוגי

איילת לוי-נחום:  האם במשרד לביטחון פנים או בגופים אחרים

איילת לוי-נחום:  אני מבינה שכרגע הנושא הזה לא נסגר ורצוי שייסגר ואנחנו נצטרך לדון בו

איילת לוי-נחום:       אלה חלק מההערות שלי, מאוד כלליות בשלב הזה

איילת לוי-נחום:  אני לא נכנסת לגוף ההערות, מכיוון שאני מניחה שכשנגיע להצעה עצמה אנחנו כמובן כייעוץ משפטי לוועדה גם נתייחס ונשמע את העמדות של הגורמים השונים

איילת לוי-נחום:  מבחינתי עד כאן לרגע זה

איילת לוי-נחום:  אני מקווה שהממשלה תציג את עיקרי הממשלה

צביקה פוגל: מצוין

צביקה פוגל:  תודה רבה עו"ד איילת

צביקה פוגל:  חברת הכנסת שלי טל מירון, בבקשה

שלי טל מירון: תודה רבה אדוני יושב הראש

שלי טל מירון:  בוקר טוב לכולם

שלי טל מירון:  קודם כל, אני מברכת כמובן על עצם הדיון החשוב מאוד הזה

שלי טל מירון:  כאמור, אנחנו דנים בנושא הזה של חוק האיזוק האלקטרוני כבר כמה חודשים

שלי טל מירון:  הייתה פה סקירה של השר, שגם נכחתי בה

שלי טל מירון:  וכמובן זה עלה במליאה, ההצעה שלנו המקורית, ולצערי מאוד היא נפלה

שלי טל מירון:       ברור שאנחנו תומכים בחוק האיזוק האלקטרוני בתצורתו הקודמת של מה שהיה בכנסת הקודמת

שלי טל מירון:  אני מבינה שיש הערות שאנחנו נדון בהם, בשינויים שאתם רוצים להכניס

שלי טל מירון:  מבחינתי, מה שחשוב, קודם כל, כמובן נשמח לשמוע את גורמי המקצוע ומה דעתם

שלי טל מירון:  לדון בכל סעיף וסעיף

שלי טל מירון:  אבל המסר המרכזי מבחינתי הוא קודם כל לקדם כבר ומהר, כי כל יום שעובר עוד אישה בסכנה

שלי טל מירון:  ולחלוטין יש מקרים שאנחנו יכולים למנוע

שלי טל מירון:  לא בכל המקרים, אבל בחלק מהמקרים

שלי טל מירון:  והחוק הזה הוא גם חשוב מבחינה הרתעתית

שלי טל מירון:  ברגע שיודעים שיש את הכלי הזה, זה גם כלי מרתיע

שלי טל מירון:  וזה גם חשוב מאוד

שלי טל מירון:       מה שלי מפריע כרגע זה הנושא הזה של מועד ב' לגברים

שלי טל מירון:  אין מועד ב' לגברים שהם פוגעים

שלי טל מירון:  ומבחינתי ההשוואה, שגם אמרתי אותה בסקירה של השר, של 2% תלונות שווא אל מול חיי אדם של נשים הוא לא מאזן שבכלל אפשר לשים אותו על השולחן

שלי טל מירון:  אנחנו תפקידנו כחברי כנסת, כנבחרי ציבור, להגן על הנשים

שלי טל מירון:  יש פה תופעה חמורה של רצח נשים במדינה

שלי טל מירון:  זה מלבד האלימות נגד נשים שמשתוללת

שלי טל מירון:  יש פה גם תופעה של רצח נשים שהולך וגואה

שלי טל מירון:  17 נשים מתחילת שנת 2023

שלי טל מירון:  והתפקיד שלנו זה למנוע את הרצח הבא ולקדם את זה כמה שיותר מהר

שלי טל מירון:  החוק הזה מסתובב כבר שנים

שלי טל מירון:  שנים

שלי טל מירון:  כל פעם היו איתו עניינים

שלי טל מירון:  כנסת קודמת באמת עשו את העבודה

שלי טל מירון:  יושבת פה מירב לידי, הזכויות הן שלהם

שלי טל מירון:  עשו את העבודה משרדי הממשלה

שלי טל מירון:  החוק היה מוכן

שלי טל מירון:  בואו נסגור את החוק בתצורה שלו כמו בכנסת הקודמת ונתקדם ונציל חיי אדם

שלי טל מירון:  תודה רבה

צביקה פוגל: תודה רבה לך חברת הכנסת שלי טל מירון

צביקה פוגל:  חברת הכנסת שרן השכל, בבקשה

שרן השכל: תודה רבה

שרן השכל:  קודם כל אדוני יושב הראש, אני רוצה להודות לך שאתה מביא את זה

שרן השכל:  אני אומר ככה: עוד במושב הקודם דיברנו על כך שאנחנו נביא את החוק הזה לפני סיום המשב ונחיל עליו דין רציפות

שרן השכל:  הדבר הזה לא קרה, זה מאחורינו

שרן השכל:  אבל החוק הזה הוא חוק מציל חיים

שרן השכל:  כל יום שהחוק הזה לא עובר יש עוד אישה שנמצאת בסכנת חיים

שרן השכל:  ולכן אני מבקשת ממך שבעקבות זה שהחוק הזה התעכב מספר חודשים, לשים רגע דברים אחרים בצד

שרן השכל:  כמו שיודעים בחוקים אחרים לבוא ובתוך כמה ימים ממש, תוך כמה דיונים, אפילו לדעתי שלושה דיונים להעביר חוקים שהם משנים מציאות מוחלטת

שרן השכל:  כל ההתנגדויות ומאבקים שלנו, החוק הזה לדעתי צריך לעבור בתוך כמה ימים

שרן השכל:  הוא יכול לעבור בהסכמה רחבה

שרן השכל:  אני אומרת לך, אם תקבע עכשיו מספר דיונים כדי שאפילו אולי ביום רביעי בהסכמה נוכל להעלות את זה בסוף ההצעות הפרטיות, תקבל מאתנו גיבוי לדבר הזה

שרן השכל:  כי אנחנו ראינו שבחודשים האלה שהחוק הזה התעכב נשים איבדו את החיים שלהן

שרן השכל:  ופה אנחנו חייבים להיות מגויסים יחד

שרן השכל:       אני חושבת שיש כאן מגוון רחב של ארגונים שעבדו על כך תקופה ארוכה מאוד

שרן השכל:  כבר כמה שנים, כולל דיונים מעמיקים שנעשו אל מול המשרדים

שרן השכל:  יש פה מספר נקודות שהעלו הארגונים, שאותי גם כן מאוד מדאיגים

שרן השכל:  אחד זה הנושא הזה של עניין המסוכנות

שרן השכל:  דוח שבעצם צריך לקבל הערכת מסוכנות בתוך שבעה ימים ואם לא, פוקע הצו

שרן השכל:  אני חושבת שזה מאוד מאוד קיצוני

שרן השכל:  צריך לדבר, לתקן את זה, לשנות את זה

שרן השכל:  אני בטוחה שאתה גם כן מבין את העניין

שרן השכל:  ואני מקווה שפה בוועדה אנחנו נוכל להגיע להבנה, גם להאריך את זה וגם להבין שהדוח מסוכנות אין שום סיבה שהוא יהיה קביל אך ורק לעניין האזיקים

שרן השכל:  אלא אני לא חושבת שיש איזה שהיא סיבה שלא צריך להשתמש בו בהליכים פליליים אחרים אם כבר הוא התקבל

שרן השכל:  יש פה מספר נקודות שבאמת העלו מספר ארגונים שעוסקים בזה שנים, שלדעתי אנחנו יכולים להגיע להסכמה בתוך כמה ימים

שרן השכל:  ואדוני יושב הראש, אתה תקבל מאתנו גיבוי מלא להעביר את החוק הזה כמה יותר מהר

שרן השכל:  תודה

צביקה פוגל: ככל שזה תלוי בי, חברת הכנסת שרן השכל, בסוף שבוע הבא אנחנו מאשרים אותו במליאה

שרן השכל: אז זה תלוי רק בך, אדוני יושב הראש

שרן השכל:  זה בסמכותך

צביקה פוגל: אני שמתי אותו לפני כל דבר אחר

שרן השכל: זה בסמכותך, ואנחנו לגמרי יכולים לעשות את זה

שרן השכל:  תקבל גם מאתנו גיבוי מלא לעניין זה

צביקה פוגל: תודה רבה לחברת הכנסת שרן השכל

צביקה פוגל:  חברת הכנסת אפרת רייטן מרום, את רוצה לומר משהו?     

אפרת רייטן: אני תכף אגיד

צביקה פוגל: אני רואה שחברת הכנסת מירב בן ארי כבר בוערת, בבקשה

מירב בן ארי: לא, אני פשוט ביום קשוח

מירב בן ארי:  אני גם תכף אצא לנשיאות ואחזור שוב

צביקה פוגל: לא, בוערת במובן החיובי

מירב בן ארי: אל תדאג, אני לא אשאיר אותך לבד עם האיזוק

מירב בן ארי:  קודם כל, אני חייבת להגיד משהו אחד: החוק הוא חוק שאם היה מגיע בדין רציפות היינו מאשרים אותו מחר בבוקר

מירב בן ארי:  הוא לא מגיע

מירב בן ארי:  הוא מגיע בדין רציפות, אבל עם כל מיני תיקונים שהם לא טובים

מירב בן ארי:  ולכן הוועדה צריכה להתכנס, לשמוע את נציגי החברה האזרחית, בעיקר את ארגוני הנשים שלצערי לא מספיק שרואים אותם בתקופה האחרונה

מירב בן ארי:  ולראות איך מתקנים

מירב בן ארי:  כי איך שהוא מגיע היום עם התיקונים היום הוא מאוד בעייתי

מירב בן ארי:  אנחנו נעשה את הכול

מירב בן ארי:  ומהיכרות איתך, אפשר לעשות איתך דברים

מירב בן ארי:  אוקיי? וזה הסמכות של הכנסת בדיוק כריבון ומחוקקת שמפקחת על עבודת הממשלה

מירב בן ארי:  כמו שהחוק, עם ההערות עכשיו, יש איתן בעיות

מירב בן ארי:  צריך לדבר ולהתעסק בהם

מירב בן ארי:       קצרה היריעה מלתאר מה אני חושבת על האיזוק

מירב בן ארי:  נראה לי שאמרתי את זה בכל במה אפשרית

מירב בן ארי:  אני רק אגיד בקצרה, כי נעשה קצת עוול, ושלי התחילה לדבר עליו

מירב בן ארי:  אחד, החוק הזה, או, הנה, היוזמת הראשית ב-2016 בדיוק התיישבה כשהתחלתי לדבר

מירב בן ארי:  במקרה גם שתינו היינו באותה כנסת

מירב בן ארי:  יפה

מירב בן ארי:  הגיע אז בפרטית, עבר בטרומית

מירב בן ארי:  עאידה, אני עושה בריף מקוצר, כי אני ועאידה כבר טחנו אחת לשנייה את הראש בעניין הזה

מירב בן ארי:  ואז, בסוף make story short, הגיע לכנסת ה-24

מירב בן ארי:  עבר עבודה של שנה, כשאני ניהלתי לפחות שלושה דיונים, כשבכל דיון חברות הכנסת צועקות עליי ולוחצות אותי ואני אומרת הממשלה עובדת על חוק טוב

מירב בן ארי:  ובאמת, אחרי שנתתי דד ליין, התכנסו שלושת המשרדים: בט"פ, משפטים ורווחה והביאו חוק טוב

מירב בן ארי:  מתוקצב, צריך לומר, לא מלא

מירב בן ארי:  משרד האוצר גם צריך להיות פה

מירב בן ארי:  ואתה יודע את זה בעצמך, כי בחוק הזה הוא בכלל מפוזר על 15 משרדים

מירב בן ארי:  אבל בחוק של הכנסת ה-24 האוצר נתן גם הבטחה תקציבים

מירב בן ארי:  אז כך שהוא הגיע מוכן ומתוקצב

מירב בן ארי:       ממש, רדפנו אחרי הזנב שלנו בשבועיים האחרונים ובסוף הצלחנו להביא את החוק בקריאה ראשונה, כאשר האופוזיציה, ולא כולה צריך לומר, שני חברי כנסת מהאופוזיציה אמרו לי אנחנו ניתן רק קריאה ראשונה

מירב בן ארי:  למה לא שנייה, שלישית אם החוק מוכן ומתוקצב? כי זה מה שאנחנו מוכנים

מירב בן ארי:  אמרתי להם שוב פעם, אתה מכיר אותי, אני לא בן אדם שלא חופר

מירב בן ארי:  אני מודה, אני חופרת רצינית

מירב בן ארי:  אמרתי להם למה לא שנייה שלישית? הם אמרו לי כי יש תלונות שווא

מירב בן ארי:  עכשיו, אני לא רוצה להיכנס לפופוליזם בגרוש, זה לא מעניין אותי

מירב בן ארי:  תלונות שווא זה בטל בשישים אל מול האלימות הפיזית, מילולית, כלכלית, מינית, שנשים עוברות מידי יום וברובן הן בכלל לא מתלוננות

מירב בן ארי:  לא נכנסת לאירוע הזה

מירב בן ארי:  אני כן אומר שהחוק היה מבושל, ומוכן וצריך לתת קרדיט לתומר לוטן שעשה כאן עבודה מצוינת, לייעוץ המשפטי

מירב בן ארי:  או, הנה את, את הכוכבת שלנו

מירב בן ארי:  הייעוץ המשפטי, בבקשה, היא יושבת כאן

מירב בן ארי:  שבאמת עבדו קשה מאוד בשביל להעביר חוק וספגו בחודשיים האחרונים כל מיני דברים לא נכונים

מירב בן ארי:  עכשיו היא לא תגיד את זה

מירב בן ארי:  תזכירי לי רק את השם, את יודעת שאני סנילית חבל על הזמן

מירב בן ארי:  אפרת

מירב בן ארי:  אפרת היא מדהימה והיא מקסימה

מירב בן ארי:  ועברה סוג של רצח אופי, תסלחו לי

מירב בן ארי:  לא עלייך ספציפית אלא על זה שלא עשיתם

מירב בן ארי:  עשיתם עבודה מעולה, הבאתם תקצוב

מירב בן ארי:  גם לייזר לדעתי

מירב בן ארי:       בתוך האירוע הזה נעשה סדר: אחד, האיזוק הוא כלי לא, לא מציל חיים

מירב בן ארי:  בוודאי שהוא מציל חיים

מירב בן ארי:  הוא קודם כל כלי של איכות חיים

מירב בן ארי:  איכות חיים

מירב בן ארי:  היא בבית

מירב בן ארי:  הילדים בבית

מירב בן ארי:  מעבר להצלה, היא קודם כל חיה

מירב בן ארי:  היא לא צריכה לברוח לדירת מסתור, היא לא צריכה לברוח למקלט, הילדים לא עוזבים את המסגרות

מירב בן ארי:  הם נסגרים והם נצפים

מירב בן ארי:  הם מאובטחים, היום

מירב בן ארי:  היום, במדינת ישראל 2023 כשגבר מפר צו הרחקה אף אחד לא רואה אותו

מירב בן ארי:  עכשיו, הזדמן לי להיות ליד מאוימת רמה 6, זה הכי גבוה

מירב בן ארי:  להסתובב בניידת והם אמרו לי שלוש פעמים, אתה יודע כמה שהשמיכה קצרה, ששלוש פעמים בשבוע הם סביב הבית שלה

מירב בן ארי:  אבל אם בין לבין שלוש הפעמים הוא נכנס, אף אחד לא יודע

מירב בן ארי:  ולכן מעבר להצלת חיים זה איכות חיים, כי אנחנו צופים בה ואנחנו רואים

מירב בן ארי:  ונתתי לראש הממשלה את האזיק, ונתתי לכל חברות הכנסת את האזיק, זה צמיד שחור

מירב בן ארי:  הראיתי את זה לראש הממשלה

מירב בן ארי:  הוא אומר לי זה האזיק? אמרתי לו זה

מירב בן ארי:  וכן, היא הולכת עם טלפון

מירב בן ארי:  יש גם הרבה כל מיני, סליחה אדוני יושב הראש, קשקושים

מירב בן ארי:  היא הולכת עם טלפון

מירב בן ארי:  והילד הולך עם טלפון לבית הספר

מירב בן ארי:  ואם חלילה האבא האלים, ושוב פעם, גם אנחנו דיברנו על הערכת מסוכנות

מירב בן ארי:  אנחנו לא מחלקים פה אזיק

מירב בן ארי:  יש גם הגבלה, הבנתי שמדובר על 200, שזה מעט

מירב בן ארי:  לא משנה, גם על זה נדבר אני מניחה

מירב בן ארי:  אבל זו איזה שהיא התחלה

מירב בן ארי:  בואו נתחיל, כמו שאת אומרת, רגל בדלת

מירב בן ארי:  נכון? אבל גם אותו הצמיד, פתח סוגריים, מיוצר בחברה ישראלית, 75 מדינות בעולם לקחו את החברה הישראלית

מירב בן ארי:  לכולם זה טוב, לנו זה לוקח זמן

מירב בן ארי:  אבל בסוף גם לנו זה יהיה טוב

עאידה תומא סלימאן: פעם ראשונה שלא מקדמים מוצר כחול לבן

מירב בן ארי: את רואה? הנה, אז אנחנו, זה האינטרס שלנו, להעדיף מוצר כחול לבן

מירב בן ארי:  צריך לומר שבסוף מתקשרים אליה לטלפון ובמקרה אם היא בקניון עכשיו עושה קניות והוא במקרה נכנס, גם לא בטוח שהוא בא לחפש אותה, זה גם בסדר

מירב בן ארי:  בסך הכול מתקשרים ואומרים לו אתה נכנס, היא שם, אתה צריך לצאת

מירב בן ארי:  העיניים כל הזמן על האישה והילדים

מירב בן ארי:  הוא בא לפתח בית ספר, הילד יודע

מירב בן ארי:  מתקשרים אליו

מירב בן ארי:  וזה לדעתי העניין הדרמטי

מירב בן ארי:       אני ביקרתי בעשרות מקלטים

מירב בן ארי:  עוד כשעאידה הייתה יו"ר הוועדה לקידום מעמד האישה

מירב בן ארי:  הלכתי למקלטים בכל הארץ

מירב בן ארי:  דיברתי עם נשים, דיברתי עם ילדים

מירב בן ארי:  יש מקלט בדרום שסוף סוף מקבל ילדים בני 18

מירב בן ארי:  כי אין ברירה, כי הוא לא יכול להיות בבית

מירב בן ארי:  אין מי שישמור עליו

מירב בן ארי:  כי הרי גם את הפתיחה של המקלטים לבני 18 לקח זמן כי אמרו אין מקום, אין כסף

מירב בן ארי:  אבל בסוף, הנה, אני מסיימת, כשילד נמצא באיום, אנחנו חייבים לעזור

מירב בן ארי:       עכשיו אני רוצה להגיד משהו אופטימי לסיום

מירב בן ארי:  זה בסוף זה בעיניי, יש לנו ויכוחים, זה מה שרצינו

מירב בן ארי:  רצינו, יש כאן הרבה לוחמות, צריך לומר, שנשב ונדבר

מירב בן ארי:  לכן לפני שבעה חודשים פניתי לשר ואמרתי לו תביא את זה, נדבר

מירב בן ארי:  זה אמרתי לך מסר אופטימי

מירב בן ארי:  אנחנו רוצים לדבר על האיזוק, בשיח, זה הכנסת וזה התפקיד שלנו

מירב בן ארי:  רוצים לדבר עליו

מירב בן ארי:  אני חושבת שזה חשוב מאוד

מירב בן ארי:  אני רוצה להודות לך

מירב בן ארי:  אני לא מקבלת את זה כמובן מאליו

מירב בן ארי:  אנחנו מחכות כל כך הרבה זמן

מירב בן ארי:  הדיון הזה גם יהיו בו חילוקי דעות, הוא חשוב

מירב בן ארי:  והוא מקדם אותנו עוד שלב לאפשר לאותן נשים וילדים נפגעי אלימות לקבל צדק מהמדינה

מירב בן ארי:  תודה

מירב בן ארי:  אני אצטרך לצאת, אני חוזרת עוד מעט

צביקה פוגל: תודה רבה לחברת הכנסת מירב בן ארי

צביקה פוגל:  חברת הכנסת אפרת רייטן מרום, בבקשה

צביקה פוגל:  במושב הבא יהיה כבר מיקרופון לכל אחד

אפרת רייטן: אנחנו נבחן את זה, אדוני היו"ר, אנחנו נבחן את האירוע

צביקה פוגל: בוודאי, גם אני

אפרת רייטן: תודה רבה אדוני היו"ר

אפרת רייטן:  אני חושבת שיש משמעות שאני לא מקלה בה ראש בכלל, לעצם קיום הדיון אצלך בוועדה, אדוני היו"ר, כנציג עוצמה יהודית ונציג הקואליציה

אפרת רייטן:  על רקע יוזמות קשות נגד נשים

אפרת רייטן:  אני אומרת את זה בריש גלי בקואליציה הזו

אפרת רייטן:  מצד אחד העדר נשים בתפקידים בכלל ובפוליטיקה וסדר עדיפויות, שבעיניי הוא לוקח אותנו, לא רק בעיניי, אנחנו רואים את זה לפי כל הדוחות, לוקח אותנו עשרות שנים אחורנית

אפרת רייטן:       כמובן כל מה שעברנו כאן במהלך החצי שנה האחרונה עם החוק הזה ספציפי

אפרת רייטן:  על הרקע שרוצים לשנות את הרשות למעמד האישה ולהפוך אותה לפוליטית

אפרת רייטן:  והפיטורים של יושבת ראש הרשות

אפרת רייטן:  הרבה מאוד דברים שמדאיגים אותנו באמת

אפרת רייטן:  ואנחנו נציגות של ציבור

אפרת רייטן:  ומדאיגים אותנו מאוד, גם ברגע זה יש שדולה שהדלת שלה נסגרה, שחברת המפלגה שלך, לימור סון הר מלך, שסגרה את הדלת בפני שדולות הנשים, למרות שהדיון הוא על נשים

אפרת רייטן:  קורה כאן משהו רע מאוד

אפרת רייטן:  משהו רגע מאוד, עבור נשים ובכלל

אפרת רייטן:  צריך לשים את הדברים האלה על השולחן ולומר אותם ברור

אפרת רייטן:  וזה שהיום אתה מקיים את הדיון הזה, אני נתלית בזה, אומרת לך בכנות

אפרת רייטן:  אני נתלית בתקווה הזאת ובהקשבה שלך ובקיום רציני של דיון שיהיה מבוסס פחות על תחושות ויותר על נתונים ועובדות ואנשי מקצוע שיבואו ויעזרו לטייב את החוק בצורה הטובה ביותר, שמבוססת ביותר

אפרת רייטן:  לא לקחת ולומר אנחנו ניקח את 2% תלונות השווא ומהן נפתח את החוק

אפרת רייטן:  אלא דווקא מהכלל, מהרחב

אפרת רייטן:       לסיום, מילה

אפרת רייטן:  חלק מקמפיין הבחירות של הקואליציה, אבל בעיקר שלכם, הייתה הגברת הביטחון האישי

אפרת רייטן:  המשילות

אפרת רייטן:  זה א'-ב' פה

אפרת רייטן:  זאת אומרת, יש חוקים, ואתם יודעים, מכירים את הביקורת שלי, שהיא ביקורת שלפעמים בקואליציה הזאת דורסת זכויות אזרח, פרט, אדם, בשביל הביטחון האישי

אפרת רייטן:  שזה מה שהבטחתם

אפרת רייטן:  פה בחוק הזה, זה כאילו התהפך לכם

אפרת רייטן:  אתם מוכנים לוותר על הביטחון האישי והמשילות, בשביל לתת איזה שהוא סוג של נקרא לזה, ואני אומרת את זה באמת במירכאות ולכאורה – איזה שהן זכויות עדיפות או מועדפות של זכויות פרט, אדם וכו'

אפרת רייטן:  ראיתי שזה גם מופיע בסנגוריה היום, שנמצאים פה

אפרת רייטן:  קראתי את זה בעיון את העמדה שלכם

אפרת רייטן:       אז נטל הוא עליך

אפרת רייטן:  אנחנו פה, כמו שאמרה מירב, יש לך פה שורה של לוחמות, שמוכנות באמת לעשות הכול כדי לקדם את החוק הזה ביעילות, במקצועיות ובזריזות האפשרית

אפרת רייטן:  תנצל את זה

אפרת רייטן:  אנחנו, הנה, כולנו יכולים להיות פה, הפעם במקום הזה, באותו צד של המתרס כדי להציל חיים

צביקה פוגל: תמיד הייתי בעד לוחמות

צביקה פוגל:  תודה חברת הכנסת אפרת רייטן מרום

אפרת רייטן: יש כאלה בקואליציה שפחות

צביקה פוגל: אני מוכן להעיד על מה שאני עשיתי

אפרת רייטן: בתור תת אלוף

צביקה פוגל: יש לזה גם עדויות בשירות הצבאי שלי

אפרת רייטן: זה נכון

אפרת רייטן:  והאמת שאתה יודע שאני יודע

צביקה פוגל: חברת הכנסת עאידה תומא סלימאן, בבקשה

עאידה תומא סלימאן: תודה רבה כבוד יושב הראש

עאידה תומא סלימאן:  אי אפשר להתעלם מהעובדה שכולנו בטח, אני לא יודעת אם להגיד שמחות, אבל כן באות היום בגישה שאנחנו רוצות כן להתקדם יותר

עאידה תומא סלימאן:  להגיד את האמת, אני יותר מודאגת מאשר שמחה, אני חייבת להגיד

עאידה תומא סלימאן:  ואני למדתי על בשרי כאשר ניסיתי להעביר את החוק הזה מ-2016 עד היום

עאידה תומא סלימאן:  שמה שנראה שאוטוטו קורה זה לא חייב להיות אוטוטו קורה

עאידה תומא סלימאן:  אז לכן אני תמיד מתייחסת בערבון מוגבל

עאידה תומא סלימאן:  ותסלחו לי שאני קצת משביתה את השמחה ולו לכמה רגעים שאני מדברת בהם

עאידה תומא סלימאן:       אני רוצה להגיד את זה כדי להזהיר את עצמנו

עאידה תומא סלימאן:  ב-2016 עברתי את החוק הזה בקריאה טרומית

עאידה תומא סלימאן:  ובעוד קדנציה שאחריה גם העברתי את זה בקריאה טרומית

עאידה תומא סלימאן:  פעם אחרונה זה כמעט נגמר בטרומית, לולא שילוב המאמצים שהיו ברגע האחרון ביום האחרון של הקדנציה האחרונה

עאידה תומא סלימאן:  כך לפחות חשבנו שאנחנו מצילות את החוק

עאידה תומא סלימאן:  וחשבנו שכל העבודה הקשה שנעשתה לאורך כל הקדנציה, אם זה מצד החקיקה ואם זה מהצד המקצועי של המשטרה ואם זה מחברות הכנסת – ואני עדיין זוכרת שישבנו אצלך בוועדה מירב והקראנו כמה זה? 3 עמודים? כל אחד לקחה על עצמה כמה עמודים מהצעת החוק, כדי להעביר את זה, כי לא רצו להעביר חוק ממשלתי

עאידה תומא סלימאן:  אז אמרנו אנחנו מפרקים את החוק

עאידה תומא סלימאן:  כל אחת מאתנו לוקחת חלק מהחוק, מגישה את זה כהסתייגות וככה העברנו אותו

עאידה תומא סלימאן:  כלומר, היה תרגיל פרלמנטרי מבריק

עאידה תומא סלימאן:       האם זה מבטיח לנו שהחוק הזה שבעיניי הוא פורץ דרך

עאידה תומא סלימאן:  אני חייבת להגיד, שני חוקים שאני מתגאה שהיה לי חלק בהם זה החוק הזה והחוק לטיפול בגברים אלימים

עאידה תומא סלימאן:  ושני החוקים תקועים

עאידה תומא סלימאן:  אחד תקוע ביישום, שנה כבר נכנס לתוקף החוק הזה

עאידה תומא סלימאן:  ועדיין לא בוצע ועדיין יש מאבק עליו

עאידה תומא סלימאן:  ואת החוק הזה

עאידה תומא סלימאן:  למה אני אומרת פורצי דרך? אני הצטרפתי למאבק נגד האלימות נגד נשים ב-1992 חבר'ה

עאידה תומא סלימאן:  כן, אני זקנה כבר

עאידה תומא סלימאן:  ב-1992 הצטרפתי למאבק הזה והקמנו את המקלטים ומרכזי הסיוע

עאידה תומא סלימאן:  עוד לא היה חוק במדינת ישראל למניעת אלימות נגד נשים

עאידה תומא סלימאן:  הדרך מאוד ארוכה

עאידה תומא סלימאן:  רוב הזמן המאבקים שלנו היו, ובצדק, להגן על הנשים, להכניס אותן למקלטים, לתת להם שירותים, להגן עליהן

עאידה תומא סלימאן:  היום אנחנו במקום אחר

עאידה תומא סלימאן:  אנחנו רוצות לא רק להגן על הנשים, אלא לשנות את מאזני הכוחות בתוך החברה, כך שמאזן הכוח שהוא בידי הגורם האלים יעבור מהידיים שלו

עאידה תומא סלימאן:  שני החוקים האלה הם בכיוון הזה

עאידה תומא סלימאן:       בחוק הזה של האיזוק האלקטרוני אנחנו מחזירים לאישה שליטה על החיים שלה

עאידה תומא סלימאן:  הרי כשהיא נכנסת למקלט ואז עובדת סוציאלית, אני חסידת מקלטים, שלא תבינו אותי לא נכון

עאידה תומא סלימאן:  אבל לכל אישה יש פתרון אחר למצב שלה

עאידה תומא סלימאן:  ולא לכולם מתאים המקלט

עאידה תומא סלימאן:  אבל לכולם מתאים לחיות חיים נורמליים

עאידה תומא סלימאן:  ושהוא כן יסבול, אם הוא אלים ואם הוא מאיים

עאידה תומא סלימאן:  עם כל הכבוד לשיח שהתפתח פתאום, על זכויות של האדם המואשם שהוא המאיים

עאידה תומא סלימאן:  אני רוצה קודם כל להבטיח למאוימים בתוך המשפחה סדר יום רגיל

עאידה תומא סלימאן:  ואני חושבת שזה מה שחשוב בחוק הזה

עאידה תומא סלימאן:  עכשיו, כל הדיבורים שהתחיל לצוץ, למה אני מודאגת? כי באותו יום שאנחנו מתחילים את הדיון הזה יש דיון על הפרדה מגדרית

עאידה תומא סלימאן:  אוקיי? על הפרדה מגדרית ככוונה, כמטרה

עאידה תומא סלימאן:  לא כ-Default ופתרון אולי שיעזור לכמה נשים

עאידה תומא סלימאן:  יש, אתמול עבר בתמיכת ממשלה, חוק לפירוק הרשות לקידום מעמד האישה

אפרת רייטן: והפיכתה לפוליטית

עאידה תומא סלימאן: והפיכתה, אבל פירוקה, בעיניי חלאס, מתפרקת

עאידה תומא סלימאן:  אז אנחנו מקיימות את הדיון הזה וכאן המבחן

עאידה תומא סלימאן:  באינקובטור, באווירה, בסביבה שהיא לא אוהדת וסביבה לצערי שמנסה לגרוע מהחוקים האלה

עאידה תומא סלימאן:  כולל השיח וההצהרות שהיו בתכנון הזה

עאידה תומא סלימאן:  ואני מבקשת, עם כל הכבוד לאשתו של, יש אנשי מקצוע, שהם יכולים לתת את המילה האחרונה

עאידה תומא סלימאן:  גם לא אני כפוליטיקאית

עאידה תומא סלימאן:  אמנם אני אשת מקצוע במקור

עאידה תומא סלימאן:  אבל אל לנו להיסחף אחרי הצהרות פוליטיות, אידיאולוגיות, שמחזירות אותנו במאבק שלנו שנים אחורה

עאידה תומא סלימאן:  אני חושבת שכל הדיבורים, ואני מאוד מקווה שייצא לך לדבר על זה בנחת ולהתווכח על זה

עאידה תומא סלימאן:  אמנם הייתי רוצה שהחוק יפעל לפני כמה שנים, אבל לפחות למנוע לקחת את החוק הזה לחוק שיגרע מהאפשרויות הנהדרות הטמונות בו להציל חיים – אנחנו נרצה לקיים את הדיון הזה

עאידה תומא סלימאן:  על כל התלונות שווא ועל היעילות וכו'

עאידה תומא סלימאן:       אז אני רק רוצה לפנות ליושב הראש

עאידה תומא סלימאן:  בימים דומים לימים האלה, במושב הקודם, כן, במושב הקודם, בדיוק היה שבועיים לפני

עאידה תומא סלימאן:  ועכשיו אנחנו כמעט שבועיים

עאידה תומא סלימאן:  הבטחת לי, כבוד יושב הראש, שנחיל דין רציפות על החוק

עאידה תומא סלימאן:  ואמרת לי לפני סיום המושב

עאידה תומא סלימאן:  רק לא היה לי את הזמן מספיק לשאול איזה מושב

עאידה תומא סלימאן:  אז אנחנו עושים את זה לפני סיום המושב הזה

עאידה תומא סלימאן:  עשינו את זה לפני סיום המושב הזה

עאידה תומא סלימאן:       אני רוצה להגיד דבר אחד: אני ואתה לא מסכימים על הרבה דברים

עאידה תומא סלימאן:  אתמול נכחנו באחד הדיונים שלא הסכמנו

עאידה תומא סלימאן:  אבל פה לפחות נסכים על דבר אחד

עאידה תומא סלימאן:  את הכלי הזה שמציל חיים אנחנו חייבים להנגיש לנשים וכמה שיותר נשים מאוימות

עאידה תומא סלימאן:  ולא נתחיל לשים מחסומים בדרך, כדי שנגיע בסוף שאולי אישה או שתיים תהנה מזה

עאידה תומא סלימאן:  אני מאוד מקווה

עאידה תומא סלימאן:  זה אתגר בשבילך

עאידה תומא סלימאן:  תדע לך שתהיה לך פה עוד כוח מסייע מהכי גדולים בכנסת או כוח שייכנס בך

עאידה תומא סלימאן:  כלומר, אנחנו לא נעבור על זה בשקט אם החוק הזה יקבל את הניסוחים שיגרעו מהכוח שלו

עאידה תומא סלימאן:  תודה

עאידה תומא סלימאן:  וזה לא איום

צביקה פוגל: לא, לא, לא

עאידה תומא סלימאן: אני בתקופה האחרונה פותחת את הפה וכולם חושבים שאני מאיימת

עאידה תומא סלימאן:  זאת הבטחה, לא איום

צביקה פוגל: חברת הכנסת עאידה תומא סלימאן, למרות חילוקי הדעות בינינו, אנחנו גם יודעים למצוא את המקומות שיש לנו דברים משותפים

צביקה פוגל:  ולמנוע אלימות במשפחה זה לא פוליטיקה וכל אחד מאתנו מחויב לזה

צביקה פוגל:  חברת הכנסת שרון ניר, בבקשה

שרון ניר: תודה אדוני

צביקה פוגל: אנשי המשרדים, תהיו עוד קצת רגועים ותכף אני נותן גם לכם את הזכות

צביקה פוגל:  בבקשה

שרון ניר: אני אשתדל להיות קצרה אדוני

שרון ניר:  אני באמת חושבת, אפרופו רגע נוסטלגיה, אנחנו צריכים לשאוף למקום שבאמת זכויות נשים ומניעת פגיעה בנשים ומניעת אלימות במשפחה ופגיעה על רקע מיני יהפוך להיות משהו שהוא בקונצנזוס בבית הזה

שרון ניר:  בקונצנזוס וחובק לא רק נשים, אני רוצה להגיד גברים ונשים מכל הקשת הפוליטית

שרון ניר:  והיו פה שיתופי פעולה לאורך שנים, אגב, ב-20 שנים האחרונות

שרון ניר:  של נשים משני קצוות הקשת הפוליטית שעסקו באמת בקידום סוג של חוקים מן הסוג הזה שיצרו כבר באיזה שהוא מקום נקודת אור ותקווה

שרון ניר:  ולצערי היא לא קיימת היום

שרון ניר:  ובגלל זה אני מסתכלת היום על חברותיי שיושבות לצידי בצער רב ואומרת אולי באמת בזכות זה שאתה תקדם את זה, נגיע לאיזה שהוא מקום שהוא אחר והוא שונה

שרון ניר:  והוא באמת מחזיר את זה למקום שזכויות נשים ושוויון מגדרי ומניעת פגיעה בנשים זה משהו שצריך להיות בקונצנזוס

שרון ניר:       ולעניין החוק הזה

שרון ניר:  כשאני מביטה ומתבוננת על נשים נפגעות אלימות במשפחה, מבחינתי אנחנו כחברה צריכים לשים לעצמנו כיעד להפוך את זה, להפוך את ההגנה על אותן נשים, באמצעות פיקוח ובאמצעות פיקוח טכנולוגי וכן הלאה וכן הלאה, כאיזה שהיא זכות שהיא מוקנית

שרון ניר:  פשוט זכות מוקנית

שרון ניר:  זה לא nice to have, זה must

שרון ניר:  זה must בחברה שרוצה לנרמל את שגרת החיים שלה, לתת זכות מוקנית לאותה אישה שנפגעה מאלימות במשפחה

שרון ניר:  להחזיר לה את השליטה, להחזיר לה את הנורמליות לחיים, את היכולת שלה לקיים שגרת חיים סבירה עם ילדיה

שרון ניר:  סביבת חיים סבירה כאישה, בכל מה שמשתמע מכך

שרון ניר:  ולכן אם אנחנו נשים את זה בעצם בראש סדרי העדיפויות ונאזן את זה עם צרכים נוספים שזה חרויות הפרט ונגיד לעצמנו באמת זה הופך להיות יעד על מבחינתנו, אז אנחנו נהיה במקום חדש

שרון ניר:       אני אומרת שכל יום שעובר בהקשר של החוק הזה הוא כמו סוג, לצערי אדוני, כמו סוג של יום בשעון החול לכיוון פצצה מתקתקת לרצח שמעבר לפינה

שרון ניר:  אנחנו יודעים את כמות מקרי הרצח לצערי רק בשנה האחרונה של נשים, שזה היקפים שהם חסרי תקדים

שרון ניר:  וזה רק היקפים שהולכים וגדלים מידי שנה

שרון ניר:  הסטטיסטיקה הזו לא מיטיבה עמנו

שרון ניר:  להפך, החברה הופכת להיות יותר אלימה

שרון ניר:  ולכן אנחנו צריכים לעשות מאמץ כדי באמת להביא את החוק הזה למליאה

שרון ניר:  תודה רבה אדוני

צביקה פוגל: תודה רבה לחברת הכנסת שרון ניר

צביקה פוגל:  אני התחברתי לבמקום nice to have, must to have

צביקה פוגל:  זה בהחלט נכון וגישה נכונה

צביקה פוגל:  אנחנו נעשה עכשיו סבב של התייחסויות

צביקה פוגל:  תרגישו חופשי

צביקה פוגל:  אני אגביל אתכם בזמן, אבל תרגישו חופשי להעלות כל נושא שנדמה לכם שיכול לתרום לנו

צביקה פוגל:  את הליך המעקב אחרי זה על הסעיפים שנתחיל בשבוע הבא

צביקה פוגל:  ובשבוע הבא חברותיי, חברות הכנסת, אנחנו נקיים שני דיונים, מתוך כוונה שבשני הדיונים האלה נגיע למצב שבו אנחנו מאשרים את החוק, להעלות אותו למליאה לקריאה שנייה ושלישית

צביקה פוגל:  אז אפרת, קיבלת כל כך הרבה מחמאות, את מוזמנת להתחיל

צביקה פוגל:  משרד המשפטים, בבקשה

עאידה תומא סלימאן: רק אם אפשר לשאול לפני שמתחילים עם הנוסח

צביקה פוגל: הנוסח יוצא

איילת לוי-נחום: אמרתי על זה בתחילת הדיון

עאידה תומא סלימאן: לא הייתי

איילת לוי-נחום: אני אחזור

איילת לוי-נחום:  כרגע הנוסח שנמצא על שולחן הוועדה זה הנוסח שעבר דין רציפות

עאידה תומא סלימאן: יש את החלטת הממשלה

איילת לוי-נחום: נכון

איילת לוי-נחום:  התקבלה החלטה בוועדת שרים

איילת לוי-נחום:  אני הצעתי שבדיונים הבאים אנחנו גם נערך לזה, אולי נפיץ אפילו נוסח משולב, שאתם תוכלו לראות בצורה מסודרת גם את הנוסח המקורי וגם את בקשת הממשלה

איילת לוי-נחום:  כשאני ביקשתי ממשרדי הממשלה לקראת הדיון הבא לציין בכל מקום שבו מבקשים לעשות שינוי והוועדה צריכה לדון בזה, לציין את השינוי ממש

איילת לוי-נחום:  אז כרגע זה דיון כללי, אבל לקראת הדיון הבא אני מאמינה שנוכל לעשות לכם בצורה מסודרת

צביקה פוגל: את הדיון הזה חשבתי שנכון לעשות מיד אחרי החלת דין רציפות, כדי שנתחיל ליישר קו לפחות בהבנה ונכין את עצמנו לדיון הבא

צביקה פוגל:  ובשני הדיונים הבאים אני מקווה שנמצא את הדרך לסיים את הסאגה הזאת, שאת צודקת, הבטחתי בפעם הקודמת שנחיל דין רציפות

עאידה תומא סלימאן: אז אם יתאפשר, אולי כדאי שנוכל להתייחס גם להחלטת הממשלה

עאידה תומא סלימאן:  ומה שנכנס

עאידה תומא סלימאן:  אני חשבתי שזה דיון פתיחה, תגיעו כבר עם הנוסחים

צביקה פוגל: לא, זה דיון פתיחה

צביקה פוגל:  לחלוטין

צביקה פוגל:  בבקשה, משרד המשפטים, רחל או אפרת, בבקשה

רחל ספירו: שלום רב, רחל ספירו מייעוץ וחקיקה משרד המשפטים

רחל ספירו:  תודה על זכות הדיבור יושב הראש

רחל ספירו:  אני אתחיל וחברתי מהמשרד לביטחון לאומי תמשיך

רחל ספירו:       בעצם הצעת החוק הזאת היא תוצר של עבודה משותפת של המשרד, משרד המשפטים, משרד לביטחון לאומי, משרד הרווחה

רחל ספירו:  ומדובר בהצעה שגובשה עוד, כמו שחברות הכנסת אמרו, בהמשך להמלצות של ועדות מקצועיות שישבו על הנושא וביקשו בעצם לטפל בסוגייה של אלימות במשפחה

רחל ספירו:  וכמו שנאמר, ההצעה באמת עברה דין רציפות

רחל ספירו:  ואנחנו כמשרדי ממשלה וממשלה מבקשים להחיל מספר שינויים ונעלה אותם גם בדיון בוועדה

רחל ספירו:  ובעצם ההצעה מבקשת להתמודד עם התופעה הקשה של אלימות במשפחה ובצורך להגן על בני המשפחה בנסיבות המיוחדות שקיימות בהקשר הזה, אל מול הזכות לפרטיות

רחל ספירו:  האיזון מול הזכות לפרטיות

רחל ספירו:  ההצעה מבקשת כן להבטיח את קיומם של צווי ההגנה ולאפשר אכיפה טובה יותר במקרים שיש מסוכנות גבוהה שעולה מבן משפחה כלפי בן משפחה אחר

רחל ספירו:  או שיש חשש ממשי להפרה של צו ההגנה

רחל ספירו:       המנגנון שמוצע כרגע בהצעה בעצם מדברים על קיומם של עילות לצו הגנה רגיל

רחל ספירו:  ועל זה, ברגע שיש, מתקיימות העילות של צו הגנה רגיל, יש צורך לבחון עילות נוספות כדי להטיל צו הגנה בתנאי של פיקוח טכנולוגי

רחל ספירו:  אחד מהם זו סכנה גבוהה, כמו שאמרנו, לבן משפחה או חשש ממשי להפרת הצו

רחל ספירו:  ובעצם אנחנו ביקשנו כן להוסיף איזה שהן נסיבות קודמות של עבירת אלימות קודמת או עבירה אחרת שהיא רלוונטית וגם חשש קודם של הפרה של צו הגנה

רחל ספירו:  או כתב אישום

רחל ספירו:  ואנחנו כן עלתה אפשרות באמת לפי הנוסח של ההצעה לבקש הערכת מסוכנות בעצם כדי שבית המשפט יקבל בפניו את התמונה המלאה

רחל ספירו:  ואנחנו חושבים שכן יש מקום לדרוש את הערכת המסוכנות הזאת, יחד עם חריג שיאפשר גם לתת צו במקרים של סכנה ממשית לחיי אדם גם בלי זה

רחל ספירו:  אבל בתנאי שהדבר הזה יובא בהמשך

רחל ספירו:       הצו הוא מוגבל בזמן

רחל ספירו:  זה לא צו, הוא מוגבל בזמן

רחל ספירו:  בית המשפט יקבע את זה בהחלטה שלו

רחל ספירו:  תוקם יחידה של פיקוח טכנולוגי במשרד לביטחון לאומי שאמורה לפקח על הדבר הזה, לתפעל את הדבר הזה

רחל ספירו:  גם יוקם איזה שהוא מערך של מעריכי מסוכנות במשרד הרווחה

רחל ספירו:  ובסופו של דבר מדובר בכלי חדשני ולכן כל ההצעה הזאת, גם מה שסברנו שנכון זה להתחיל אותה כהוראת שעה לשלוש שנים

רחל ספירו:  לראות את ההשפעה של זה בשטח ולבחון אחר כך בחינה חוזרת של הנושא

רחל ספירו:  את רוצה עוד להוסיף?      

צביקה פוגל: לשאול כן, בוודאי

עאידה תומא סלימאן: העילות למתן הצו, הן מצטברות או לחלופין?     

רחל ספירו: עוד פעם, יש צורך להוכיח עילה לצו הגנה רגיל, לזה שהייתה עבירת אלימות קודמת, עבירת מין או כליאת שווא או חשש סביר שתהיה עבירה כזאת או התנהגות מתמשכת אלימה ופגיעה בניהול סביר ותקין של חייו, שזה הסעיף שהיום נמצא בחוק

רחל ספירו:  והתוספת כאן זה מסוכנות גבוהה או חשש להפרה של צו הגנה

רחל ספירו:  יחד עם רף פלילי קודם

עאידה תומא סלימאן: יחד עם

עאידה תומא סלימאן:  כלומר כל מי שאין להם

רחל ספירו: אז זה גם אחד הנושאים

עאידה תומא סלימאן: היסטוריה פלילית אוטומטית מחוץ לחוק הזה

רחל ספירו: לא אוטומטית

רחל ספירו:  יש סעיף שאישרנו חריג במקרים של סכנה ממשית לחיים

רחל ספירו:  גם לא להידרש לרף פלילי, אבל בכל זאת תידרש הערכת מסוכנות

רחל ספירו:  אבל זה לא מונע את האפשרות

צביקה פוגל: חה"כ עאידה תומא סלימאן, לעצם שאלתך, זה לא מצטבר, זה לחילופין

עאידה תומא סלימאן: זה כן מצטבר

צביקה פוגל: לא, זה לא מצטבר

עאידה תומא סלימאן: זה כן מצטבר, סליחה

רחל ספירו: - - - של ההרשעה הקודמת או כתב אישום או צו הגנה זה מצטבר לתנאים הבסיסיים שקיימים

רחל ספירו:  אבל יש חריג בהצעת החוק הממשלתית שמאפשר לתת את זה בלי

עאידה תומא סלימאן: מישהו בדק את ההיסטוריה של כלל רוצחי הנשים? כמה הרשעות קודמות היה להם?     

צביקה פוגל: אנחנו נבקש את הנתון, מהפורומים להביא את זה

רחל ספירו: כשאנחנו נגיע לסעיף הספציפי, כבוד יושב הראש, אנחנו נתעמק בזה

צביקה פוגל: מצוין

עאידה תומא סלימאן: כשתגיעו? זה כבר החלטת ממשלה

צביקה פוגל: חה"כ עאידה תומא סלימאן, העברנו להם

צביקה פוגל:  הם יביאו את זה לדיון הבא

צביקה פוגל:  מצוין

צביקה פוגל:  אפרת, נציגת המשרד לביטחון לאומי, בבקשה

אפרת ליפשיץ: אני רק אוסיף על דברי חברתי, שאותם שינויים שנעשו למעשה בהחלטת ועדת השרים לענייני חקיקה, היא תוצר של מספר ישיבות שהתקיימו אצלנו במשרד בשיתוף עם כלל משרדי הממשלה הרלוונטיים

אפרת ליפשיץ:  יושב הראש הזכיר, אני אציין את זה גם בהקשר הזה

אפרת ליפשיץ:  השר כשהוא נכנס לתפקיד הוא התעמק בנושא

אפרת ליפשיץ:  היה חשוב לו לא לקבל את ההצעה as is בעיניים עצומות, הוא כן עשה את הבחינה, שאל שאלות

אפרת ליפשיץ:  ובעקבות זה כינסנו מספר דיונים גם עם גורמי החברה האזרחית, עם ארגוני חברה אזרחית

אפרת ליפשיץ:  גם עם משרדי הממשלה, משרד המשפטים, הרווחה, הנהלת בתי המשפט

אפרת ליפשיץ:  ולכן הוא שאל שם את השאלות, קיבל את התשובות

אפרת ליפשיץ:  ובהתאם לזה נוסחו, בתיאום עם משרדי הממשלה, השותפים לנו, אותם שינויים שהממשלה מבקשת לעשות בהצעת החוק

אפרת ליפשיץ:       הזכירה חברתי שמדובר פה למעשה בהצעת חוק שעומדת להקים יחידה חדשה

אפרת ליפשיץ:  שצריך, הצעת החוק בעצם מפרטת מיהם בעלי התפקידים שנמצאים ביחידה

אפרת ליפשיץ:  מה הסמכויות שלהם

אפרת ליפשיץ:  היו גורמים נותנים סיוע לאותם גורמי יחידה

אפרת ליפשיץ:  מה הם התנאים ומה היחס גם בהתנהלות מול בתי המשפט, אילו חוות דעת צריכות להיות מוגשות וכו'

אפרת ליפשיץ:       באשר לעבודת המטה שנעשתה, המשנה למנכ"ל שלנו, מר אליעזר רוזנבאום נמצא בזום והוא יוכל לפרט בעניין הזה

אפרת ליפשיץ:  זהו בינתיים

אפרת ליפשיץ:  אני כן אזכיר משהו אחד חשוב, כשמדברים על הנושא הזה יש לו המון שמות: איזוק, צימוד

אפרת ליפשיץ:  לנו תמיד היה חשוב להדגיש, משום שיש מערך הפיקוח האלקטרוני שנמצא כבר היום בשירות בתי הסוהר

אפרת ליפשיץ:  להדגיש את השוני

אפרת ליפשיץ:  יש שוני מהותי ממערך הפיקוח האלקטרוני שקיים היום בשירות בתי הסוהר

אפרת ליפשיץ:  שם מדובר בכלי מעצר ממש בהליך הפלילי, שמבוסס על טכנולוגיה אחרת ומעורר סוגיות משפטיות שונות

צביקה פוגל: העליתי את ההרהור הזה כי אמרתי לעצמי יש כבר מישהו שמומחה באיך לעשות את זה

צביקה פוגל:  לאו דווקא בטכנולוגיות עצמן, אבל מישהו כבר עושה את זה

אפרת ליפשיץ: אז יש שוני בין המערכים האלה

אפרת ליפשיץ:  בהחלט נלמד מהם ברמה האופרטיבית, טכנולוגית

אפרת ליפשיץ:  אבל חשוב לנו להפריד בין שני המערכים האלה

אפרת ליפשיץ:  כאן לא מדובר על חלק, אמנם הרקע, התנאים כן מתקשרים לעולם הפלילי במובן הזה שיש דרישה להרשעה קודמת

אפרת ליפשיץ:  אבל למעשה אנחנו נמצאים פה בעולם שהוא אזרחי

אפרת ליפשיץ:  העולם של צווי הגנה הוא עולם אזרחי לגמרי

אפרת ליפשיץ:  הוא עולם שמישהי שמוגנת בצו, מגישה לעצמה לבית המשפט

אפרת ליפשיץ:  למעשה עד עכשיו, עד לפרויקט הזה של הפיקוח הטכנולוגי המדינה היא בכלל לא צד להליך הזה

אפרת ליפשיץ:  אנחנו בעצם מכניסים פה את המדינה במובן הזה של הפיקוח הטכנולוגי גם מבחינת חוות הדעת שיוגשו לבית המשפט, גם מבחינת היחידה שתפקח

אפרת ליפשיץ:  אבל אנחנו עדיין נמצאים, וחשוב להדגיש את זה, בעולם שהוא אזרחי

אפרת ליפשיץ:  וגם צריך לקחת את הדבר הזה בחשבון כשאנחנו דנים בהצעת החוק

צביקה פוגל: הערה חשובה מאוד

צביקה פוגל:  תודה לכן, רחל ואפרת

צביקה פוגל:  חבר הכנסת סיגלוביץ', אתה רוצה לומר כמה מילים?     

יואב סגלוביץ': מתי זה כבר יעלה סוף סוף?     

צביקה פוגל:  בשביל לעקוץ אותי, אה? אם חברות הכנסת שנמצאות מימינך ומשמאלך יקיימו את מה שהן הבטיחו לי לפני דקות ספורות, שבוע הבא זה יאושר

צביקה פוגל:  אני שמתי את החוק הזה מעל כל דבר אחר בעיסוקים של הוועדה

עאידה תומא סלימאן: כן, אבל הנוסח

קריאה: - - - זה נחמד, התוכן שלו זה המהות

עאידה תומא סלימאן: עדנתם את זה בהחלטת ממשלה

עאידה תומא סלימאן:  אתם מביאים לנו עכשיו, אנחנו יודעים איך זה קורה

עאידה תומא סלימאן:  ואתם יודעים בדיוק שיש לנו בעיה עם הנוסח שמביאים

עאידה תומא סלימאן:  לא בגלל שאנחנו סתם רוצים להתנגד

עאידה תומא סלימאן:  אלא הנוסח, הנוסח מעיף הרבה נשים מחוצה לו

צביקה פוגל: לא, לא

צביקה פוגל:  לא נכון

צביקה פוגל:  אבל כשיגיע הנוסח אנחנו נתווכח עליו

דבורה ביטון: הוא קצת מרוכך לטעמנו

צביקה פוגל: חברת הכנסת דבי, את רוצה לומר כמה מילים?     

דבורה ביטון: שלום אדוני

דבורה ביטון:  אמרתי שלטעמנו הוא קצת מרוכך ויש חשש שחלילה זה יכול לבוא לידי ביטוי שתיאורטית, ניסיון א' לא התחיל, לא הצליח וזה אותו ניסיון זה בעצם הרשעה או איזה שהוא מסר פלילי, בפעם השנייה יהיה לנו מאוחר מידי

דבורה ביטון:  ואנחנו חייבים לשמוע את הקולות ולהרחיב מעבר

דבורה ביטון:  כי הרבה פעמים אדוני עד שנשים גם מעזות ללכת ולהתלונן ובאמת מי שליוותה לא מעט נשים, שלפעמים הייתי צריכה להוציא את האישה מהבית ולהגיד לה בואי, אני ואת הולכות

דבורה ביטון:  וכשהלכנו והגשנו תלונה אז בפעם הבאה לצערי היא כבר חטפה את הנבוט על הראש והייתה בבית חולים בסכנה והיו צריכים לקחת מקלט

דבורה ביטון:       החשש הזה, זאת אומרת איפה אנחנו מגדירים את ההגנה? כי בסוף אנחנו צריכים את ההגנה

דבורה ביטון:  זה לא משהו שהוא עכשיו איזה תכשיט ליופי

דבורה ביטון:  יש לזה משמעות מאוד מאוד כבדה

דבורה ביטון:  ולכן צריך אולי להגדיר אדוני בעצם מאיזה נקודת פתיחה אנחנו רואים את זה

דבורה ביטון:  כי הרבה פעמים דווקא אחרי שהן הולכות להתלונן, לא הייתה הרשעה, לא היה שום דבר, פתאום מגיע האקט האלים, כאילו אני לא צריכה להגיד לאדוני, הוא בטח מכיר מקרים

דבורה ביטון:  וזה החשש שלי

דבורה ביטון:  שדווקא על אלה שהולכות ומקבלות את האומץ, אולי לפרק הזמן עד שדברים יתבררו שתהיה להן איזה שהיא הגנה

צביקה פוגל: אני חייב לומר לך משהו, רק למילות הפתיחה שלך

צביקה פוגל:  הנבואה כנראה ניתנה לך, כי אני עוד לא ראיתי את הצעת החוק

דבורה ביטון: אז אנחנו, מה שהצלחנו ככה פחות או יותר

דבורה ביטון:  אני העליתי מקרה, אתה יודע, וזה לא מקרה ראשון

דבורה ביטון:  היו לי שניים כאלה, שדווקא אחרי שחשפנו את האלימות לצערי הסתיים בפגיעה אחר כך פיזית וממשית

צביקה פוגל: ממ"מ, רוצה להציג משהו? בבקשה

אורי אור: אורלי אלמגור, ממ"מ

עאידה תומא סלימאן: אין עוד נוסח

צביקה פוגל: מה? עוד אין נוסח

צביקה פוגל:  כן, בבקשה

צביקה פוגל:  מכובדי, בואו נקשיב גם לאנשים הנוספים שמוסיפים לנו נתונים

צביקה פוגל:  בבקשה

אורי אור: רק אולי כמה נתוני רקע קצת על הפרת צווי הגנה בשנים האחרונות

אורי אור:  אבל לפני זה מילה על תלונות שווא שנאמר פה הרבה פעמים

אורי אור:  אני לא מכירה נתון על תלונות שווא לאלימות במשפחה

אורי אור:  אני יודעת שמסתובבים הרבה נתונים

אורי אור:  אנחנו עוד לא, אני לא - - -

אורי אור:  אני רק אומרת כממ"מ אני לא מכירה נתון

אורי אור:  יש מספרים שונים שמסתובבים, יש תיקים שנפתחו במשטרה בגין תלונות שווא

אורי אור:  להערכתנו הם לא מייצגים את כל תלונות השווא שהוגשו

מירב בן ארי: נכון, מדובר בבודדות

אורי אור: מצד שני, לא כל תיק שנסגר בהעדר אשמה, שגם זה נתון שאין אותו היום, שלא מפורסם כיום, לא בהכרח אומר שהייתה תלונת שווא

אורי אור:  אז ככה, רק כוכבית

אורי אור:  אנחנו לא מכירים את הנתון הזה

שלי טל מירון: לא, אבל אולי אפשר עדיין, מבחינת נתון, אם את כבר מדברת על נתון של תלונות שווא שאנחנו יודעים שהוא השוליים של השוליים

שלי טל מירון:  להגיד איזה שהיא אמירה

דבורה ביטון: היא אומרת שאין נתון כזה, תקשיבו

שלי טל מירון: להגיד איזה אמירה, בדיוק

אורי אור: אין לי, אני לא זוכרת את הנתון

אורי אור:  אני יכולה לנסות לבדוק

דבורה ביטון: כנראה אם אין כזה נתון אז כנראה זה לא היה כזה משמעותי

אורי אור: יש נתון על תיקים שנפתחו בגין תלונות שווא

שלי טל מירון: אז איזה נתון אתן זוכרות? 0

שלי טל מירון: 02

שלי טל מירון:  2%

קריאה: זה מה שאני מכירה גם

שלי טל מירון: 2% אני גם מכירה את זה

דבורה ביטון: מכלל העבירות

דבורה ביטון:  ובגלל שזה לא כזה משמעותי זה לא צריך לקבל כזה משקל

צביקה פוגל: מכובדי, שנייה רגע

צביקה פוגל:  אני חייב להזכיר למי שלא ישב אצלי בוועדות עד היום

צביקה פוגל:  אני, יש לי מגבלה, אני גבר

צביקה פוגל:  אני יכול לשמוע כל פעם רק בן אדם אחד

צביקה פוגל:  אז תעשו לי טובה, אל תתפרצו אחד לשני ותנו לי להקשיב לכם

צביקה פוגל:  בואו נעצור רגע את הפוליטיקה

צביקה פוגל:  אמרנו שזה מחוץ לפוליטיקה

צביקה פוגל:  עזבו עכשיו מה אחרים אמרו, מה לא אמרו

צביקה פוגל:  יש לנו חוק שאנחנו כולנו רוצים להעביר אותו

צביקה פוגל:  בואו נעשה הכול להעביר אותו

צביקה פוגל:  את הפוליטיקה נשאיר למליאה

צביקה פוגל:  בבקשה

אורי אור: אז ככה, רק יש מסמך מפורסם באתר, אפשר להסתכל עליו, צווי הגנה - - -

אורי אור:  כל הנתונים מופיעים

אורי אור:  אז רק כמה דברים כלליים: בשנים 2019 עד 2021 כל שנה היו בממוצע בערך 700 מקרים בשנה של הפרת צווי הגנה

אורי אור:  הנתון של כמה צווי הגנה יש בשנה זה בערך 10,000

אורי אור:  בזמנו ביקשנו מהנהלת בתי המשפט את המספר של צווי הגנה שניתנו והם לא ידעו לתת אותו

אורי אור:  אולי היום אתם יודעים לתת אותו

אורי אור:  ושליש מתוך מיש הפרו צווי הגנה הייתה כבר הפרה קודמת של צווי הגנה

אורי אור:  מאז שנת 2010 יש את המסמך

אורי אור:  92% ממי שהפרו צווי הגנה, יש תיקים על אלימות במשפחה שנפתחו מאז 2010

אורי אור:  זה כולל התיק שנפתח בגין העבירה, אם הוגשה תלונה במשטרה במקביל לבקשה לצו הגנה, אז הוא כלול במקרים האלה

צביקה פוגל: אני אשמח מאוד אם לדיון ביום ראשון נצליח להביא עוד קצת נתונים

צביקה פוגל:  אני מקווה שמשרדי הממשלה כן ישתפו פעולה וכן יתנו לנו

אורי אור: אני חושבת שהנהלת בתי המשפט הבעיה הייתה לא חוסר שיתוף פעולה, אלא כי מערכת המחשב שלהם לא ידעה להפיק את הנתונים

עאידה תומא סלימאן: והיא עדיין לא יודעת

צביקה פוגל: הבנו את המגבלות לפחות

צביקה פוגל:  כן, בבקשה

צביקה פוגל:  אנחנו נעלה את המשנה למנכ"ל המשרד לביטחון לאומי, אליעזר רוזנבאום

צביקה פוגל:  הוא מחלים בימים אלו מקורונה קלה

צביקה פוגל:  אנחנו נשמע אותו בזום ומיד אחרי זה אנחנו ניתן לעודד פרקליט מפרקליטות המדינה לדבר

צביקה פוגל:  בסדר? בבקשה אליעזר

אליעזר רונן: צוהריים טובים

אליעזר רונן:  אני מתנצל שאני לא נוכח, אבל מסיים את הבידוד ונחזור לעבודה מחר

אליעזר רונן:  אנחנו המשכנו, למרות שדין רציפות רק לאחרונה, אנחנו המשכנו לעסוק בנושא הזה במשרד

אליעזר רונן:  גם לקדם את מסמכי המכרז, שהוא נמצא בהליך מתקדם

אליעזר רונן:  לא סיימנו אותו, אבל אנחנו נשלים אותו

אליעזר רונן:  השינויים בחוק יש להם משמעויות

אליעזר רונן:  יש להם השלכות על המכרז ולכן אנחנו צריכים אחרי שהחוק יעבור להשלים ולדייק אותם כדי שהמכרז יפורסם בצורה המיטבית

אליעזר רונן:  שלא יהיו לנו חורים שלאחר מכן יעכבו אותנו בתהליך

אליעזר רונן:       לגבי תיקוני החוק, אני חושב שהתיקונים שנקבעו, שאושרו בוועדת שרים בהפעלת התוכנית זה, כאחד שמכיר ואחד שהוביל את כל עבודת המטה, אני אומר לכם, - - - איזה שהוא קושי

אליעזר רונן:  הערכת מסוכנות קובעת

אליעזר רונן:  אני, דרך אגב, חשבתי כל הזמן שזה בתוך החוק, אבל כנראה שטעיתי

אליעזר רונן:  ולגבי הדברים האחרים אני באמת חושב שהם - - - בעיה

אליעזר רונן:       כמובן אנחנו נצא לדרך אחרי שהחוק יעבור וכמובן נשלים את המכרז

אליעזר רונן:  ובמעלה הדרך, ככל שנצטרך לבצע תיקונים, אז נעשה תיקונים

אליעזר רונן:  זו הוראת שעה לשלוש שנים, אני בטוח שיהיו תיקונים

אליעזר רונן:  אנחנו למדנו על הפרויקט הזה במדינות בעולם

אליעזר רונן:  הגענו למסקנה ששיפרנו - - - גם בספרד, בקנדה

אליעזר רונן:  ולכן אני חושב שמה שאנחנו מציעים הוא בהחלט בשורה

אליעזר רונן:  צריך באמת להשלים את החקיקה ואת ההליך המכרזי

אליעזר רונן:  להקים את היחידה וזה כלי שיגן על הנשים

אליעזר רונן:  בנוסף, יש כלים נוספים שקיימים וכבר פועלים

אליעזר רונן:       אני באמת רוצה להודות לצוות שלי הבין משרדי

אליעזר רונן:  אנחנו לא התעייפנו, אנחנו ממשיכים

אליעזר רונן:  מודה להם על העבודה עד כאן

אליעזר רונן:  תודה

צביקה פוגל: תודה רבה לך, אליעזר

צביקה פוגל:  דוד, אתה רוצה להשלים אותו, בבלי?      

דוד לוי: דוד בבלי, יועץ של השר לביטחון לאומי, ייעוץ חקיקה

דוד לוי:  קודם כל, להשלים את מה שאמרה רחל, או לדייק

דוד לוי:  מה שאמרה רחל לגבי הבחינה ההיא שבאמת החוק המקורי אומר, הצעת החוק המקורית מדברת על כך שהיחידה תוקם במשרד

דוד לוי:  החלטת הממשלה מדברת שייבחן גם בגופיו

דוד לוי:  זאת אומרת, זה לא מחייב שזה יהיה במשרד עצמו

דוד לוי:  זה חשוב להבהיר את זה

עאידה תומא סלימאן: אז על איזה מכרז דובר עכשיו? שרוצים להשלים אותו

צביקה פוגל: מכרז להפעלת התוכנית

דוד לוי: זו תהיה יחידה אזרחית

עאידה תומא סלימאן: אבל בהצעת החוק החדשה אמרו שהם רוצים את יחידת המעקב שתהיה בתוך המשטרה

צביקה פוגל: במשרד לביטחון לאומי

מירב בן ארי: משרד זה משהו אחר

מירב בן ארי:  - - - באגף לרישוי כלי ירייה

דוד לוי: הנה, אני רק אקריא "תיבחן האפשרות לתיקון סעיף 3(ג) להצעת החוק, כך שתיווסף אפשרות

מירב בן ארי: כן, כן

קריאה: זה מהחלטת ועדת שרים

דוד לוי: כך שתתווסף אפשרות להקמת יחידה טכנולוגית במשרד לביטחון לאומי או באחד מגופי המשרד

דוד לוי:  זה המשרד מן הסתם, משטרה, שב"כ

דוד לוי:  כב"ה כנראה שפחות

איילת לוי-נחום: שנייה, נעשה סדר רק

איילת לוי-נחום:  בהצעת החוק הממשלתית שעברה דין רציפות כתוב שזה יהיה במשרד

דוד לוי: נכון

איילת לוי-נחום: מה שמבקשת הממשלה בעצם זה לבחון את האפשרות להקים את היחידה לאו דווקא במשרד, אלא באחד הגופים של המשרד

איילת לוי-נחום:  זה יכול להיות משטרה, זה יכול להיות שב"ס וזה יכול להיות גופים אחרים

איילת לוי-נחום:  אני מבינה כרגע שעוד לא התקבלה החלטה לגבי העניין הזה

מירב בן ארי: זה יכול להיות אגף לרישוי כלי ירייה והרשות להגנת עדים

איילת לוי-נחום: אז כתוב בהחלטת הממשלה, זה נכון, כתוב בהחלטת הממשלה גופים נוספים

איילת לוי-נחום:  זה לא הוחלט

מירב בן ארי: זה לא משנה

מירב בן ארי:  יש דברים יותר חשובים

צביקה פוגל: בבקשה דוד, תסיים

דוד לוי: רציתי רק לדבר על השתלשלות העניינים

צביקה פוגל: יש לך שלוש דקות, כמו לכל אחד אחר, אתה יודע

דוד לוי: כן נגיד חשוב לעשות סדר בהשתלשלות העניינים

דוד לוי:  השר באמת הגיעה לפתחו הצעת חוק עם הרבה מאוד הצעות חוק

דוד לוי:  והרבה מאוד חשובות

דוד לוי:  כמובן אולי שזה הכי חשוב, אבל יש עוד הרבה מאוד הצעות חשובות

דוד לוי:  אחת מהן, אגב, הוא כבר לא פה, סיגלוביץ', על הנושא של איירסופט שאושרה היום לקריאה שנייה ושלישית, שהוא גם חוק חשוב

דוד לוי:  והשר בחן, זה התפקיד שלו בעצם, הוא לא אמור להיות חותמת גומי

דוד לוי:       והאמת היא שהדברים שהוא הוסיף הם דברים די טריוויאליים

דוד לוי:  כלומר, בואו נדבר נגיד על הערכת מסוכנות

דוד לוי:  כששר המשפטים לשעבר גדעון סער הציג במליאה את הצעת החוק, במאמר מוסגר אגב, הצעת החוק עברה קריאה ראשונה לאחר הודעה על פירוק הממשלה

דוד לוי:  היה שנה וחצי לדעתי להעביר את הצעת החוק והיא לא עברה

דוד לוי:  והיא עברה אחרי שהממשלה התפרקה, בהליך מהיר

דוד לוי:  חשובה, אבל הליך מאוד מהיר, הליך בזק

דוד לוי:  עד כדי כך ששר המשפטים גדעון סער, שחזקה עליו שהוא בקיא מאוד בתחום המשפט, אין מחלוקת על זה, הציג אותה במליאה ואמר שיש חובה, הוא קרא לזה לא הערכת מסוכנות, הוא קרא לזה בשם אחר

דוד לוי:  אבל הוא אמר שבחוק עצמו חובה שתהיה הערכת מסוכנות

דוד לוי:  וכמובן שזה לא ככה

דוד לוי:  כלומר, הסעיף שלא זוכר את המספר שלו, אומר שזו אופציה

דוד לוי:  זו אופציה, אגב, לא רק בפיקוח טכנולוגי

דוד לוי:  זו אופציה בכל צו הגנה

דוד לוי:  וזה נושא נורא חשוב

דוד לוי:  אני לא חושב שהוא היה מאשר את זה אם הוא היה יודע שאפשר להטיל על מישהו בהליך אזרחי, שוב, זה לא הליך פלילי

דוד לוי:  זה לא בית משפט

דוד לוי:  סליחה, זה בית משפט, אבל זה לא הליך פלילי, זה לא תלונה במשטרה

דוד לוי:  זה הליך לגמרי אזרחי, כמו שאתה בא לתביעה אזרחית

דוד לוי:  להטיל את זה בלי לבדוק מסוכנות מישהו אובייקטיבי

דוד לוי:  השופטים כבודם במקומם מונח, אבל זה לא התפקיד שלהם ביום יום לבחון דברים כאלה, בלי שום בסיס

דוד לוי:  וגם קרן ברק, אם אני לא טועה, שהיא גם הייתה אחת המציעות הפרטיות, דיברה על זה שכמובן שזה יינתן רק למי שיש הרשעה וכדומה

דוד לוי:       אז מציגים כאילו מדובר פה באיזה שהוא שינוי מטורף, בעצם עיקרנו מתוכן את החוק

דוד לוי:  לא, זו בדיוק המטרה של החוק

דוד לוי:  המטרה של החוק הייתה נשים שפוחדות מסיבותיהן ללכת למשטרה, כי הרי אפשר, גבר אלים אפשר לעצור אותו

דוד לוי:  מה זה אפשר? צריך לעצור אותו

דוד לוי:  רק שהן חוששות

דוד לוי:  זה ללכת לבית המשפט ולבקש, שלצו ההגנה הזה יהיה שיניים

דוד לוי:  ואתה רוצה לבדוק שיש איזה שהיא מסוכנות לגביו

דוד לוי:  והדבר הבסיסי הוא לבדוק שהוא מסוכן

דוד לוי:  כלומר, אין מחלוקת, בין כל האנשים, ימין ושמאל, שגבר אלים צריך ורצוי שיהיה לו, שיפקחו עליו שלא יתקרב לאותה אישה מפוחדת

דוד לוי:  השאלה היא איך אתה בוחן את זה

דוד לוי:  והמטרה הייתה באמת שאותם אנשים רלוונטיים יקבלו את הפיקוח הטכנולוגי

דוד לוי:  בלי קשר, אגב, זה נכון גם מבחינה משאבית

דוד לוי:  כי למדינה יש משאבים מוגבלים, אז אתה רוצה שזה יהיה לאנשים הרלוונטיים

דוד לוי:  והערכת מסוכנות זה משהו הכי בסיסי בעולם

מירב בן ארי: אבל לא היה לנו ויכוח על הערכת מסוכנות

דוד לוי: בחוק הוא לא היה

מירב בן ארי: היה לנו ויכוח על הרשעה

דוד לוי: בחוק הוא לא היה

דוד לוי:  הוא היה כאופציה

דוד לוי:  כאופציה, כאופציה

צביקה פוגל: בואו לא נתווכח על מה שהיה

צביקה פוגל:  לא, אין מה להתווכח על מה שהיה

צביקה פוגל:  בואו נתווכח על מה שיהיה

צביקה פוגל:  עאידה, אני לא עוסק פה בהיסטוריה

צביקה פוגל:  אני לא מתעסק פה בהיסטוריה, סליחה

צביקה פוגל:  אני אתן לכם לדבר, רגע

צביקה פוגל:  אני אתן לכם לדבר, אל תתפרצו לי

עאידה תומא סלימאן: יש הערכת מסוכנות

צביקה פוגל: חברת הכנסת מירב בן ארי, אתם רוצים לחזור חזרה, להתעסק בהיסטוריה? אין בעיה, אני אצא, אני אתן לכם לעשות את זה

צביקה פוגל:  לא, זה לא חשוב

מירב בן ארי: דברים לא נכונים

צביקה פוגל: בסדר, מותר לו

צביקה פוגל:  גם הוא, גם יש פה אנשים שחושבים שאנחנו מדברים לפעמים דברים לא רלוונטיים ולא נכונים

צביקה פוגל:  אם כל אחד נתווכח איתו על מה אנחנו אומרים לא נגיע לשום מקום

צביקה פוגל:  בואו נעצור את זה כאן

צביקה פוגל:  מי רוצה ממשרדי הממשלה עדיין לומר משהו? אם לא, ארגונים, בבקשה

צביקה פוגל:  גברתי, רצית לומר משהו

ניצן הורוביץ: עו"ד קרן הורוביץ מנכ"לית מרכז רקמן לקידום מעמד האישה באוניברסיטת בר אילן

ניצן הורוביץ:  אני ממש מברכת את היו"ר על ההתגייסות לסיים את זה תוך שבוע

ניצן הורוביץ:  אך ראוי

ניצן הורוביץ:  אני אפילו מצרה קצת שאנחנו עושים פה את הדיון הכללי הזה, כי הזמן רץ וחשוב לרדת לפרטים

ניצן הורוביץ:  והפרטים, כמו שאתם רואים, הם מאוד מאוד חשובים ומאוד מאוד מסובכים

ניצן הורוביץ:       כמו שהזכירו חברות הכנסת, לא מדובר פה רק בסכנת חיים, אלא גם ביכולת לנהל שגרת חיים

ניצן הורוביץ:  זו מהות החוק

ניצן הורוביץ:  זה לא רק עבור נשים שמפחדות לגשת לתחנת המשטרה, כמו שאמר כאן היועץ המכובד של השר

ניצן הורוביץ:  אלא נשים שניגשו לתחנת המשטרה, אבל לא הייתה הרשעה

ניצן הורוביץ:  לא ניכנס למה כל כך קשה להשיג הרשעה במקרים במדינת ישראל

ניצן הורוביץ:  אבל בסופו של יום יש צו הגנה, יש הפרות של צו הגנה

ניצן הורוביץ:  ואין להן דרך לקבל הגנה

ניצן הורוביץ:  זה עבור נשים שאולי כבר נפרדו בכלל מבן הזוג והוא ממשיך למרר את חייהן ולא לאפשר להן לנהל שגרת חיים

ניצן הורוביץ:       ההצעה המתוקנת, כמו שאני מבינה, אין עוד נוסח, עומדת לשים את מלוא כובד המשקל על הערכת מסוכנות

ניצן הורוביץ:  וצריך להבין מה זה אומר

ניצן הורוביץ:  הערכת מסוכנות דורשת איש מקצוע שיאסוף, יאבחן, אולי משרד הרווחה יכול קצת לשפוך אור מה הם חושבים שתהיה מהות התפקיד

ניצן הורוביץ:  אבל ברור שנדרשים אנשי מקצוע

ניצן הורוביץ:  וגם כנראה נדרש איזה שהוא שיתוף פעולה של בן המשפחה האלים

ניצן הורוביץ:  ופה יש - - - של הצעת חוק

ניצן הורוביץ:  מה קורה כשאין שיתוף פעולה של בן המשפחה? האם תקום חזקה שמדובר במי שמסוכן? אבל הדבר שהכי מדאיג אותנו, בעקבות כך שהחוק יועד לכך שהוא מטיל את מלוא כובד המשקל על הערכת מסוכנות

ניצן הורוביץ:  ואני אגיד שהחוק הקודם לא הכריח הערכת מסוכנות

ניצן הורוביץ:  הוא הסתפק במקרים מסוימים גם בראיות מאוד קונקרטיות

ניצן הורוביץ:  כמו הפרה חוזרת ונשנית של צו הגנה

ניצן הורוביץ:  הוא עושה איזון אחר

ניצן הורוביץ:  אפשר לעשות היום איזון אחר ממה שהצעת החוק הממשלתית עשתה, אבל צריך להביא בחשבון שצריך שהאיזון החדש יהיה, יתיישב עם המציאות

ניצן הורוביץ:       ולמה אני מתכוונת כשאני אומרת יתיישב עם המציאות? כתוב שם שיוטל צו רק במקרה של סכנת חיים ממשית

ניצן הורוביץ:  זה מאוד אמורפי, אנחנו מדברים פה על הפרה של שגרת החיים, לא רק סכנת חיים ממשית

ניצן הורוביץ:  מעבר לזה, הצו הזה נופל אם לא מגיעה תוך שבעה ימים אותה הערכת מסוכנות

ניצן הורוביץ:  אנחנו חיים במדינת ישראל

ניצן הורוביץ:  שבעה ימים זה פרק זמן, באמת, זה כאילו, אנחנו שמייצגות נשים בהליכי פרידה וגירושים, מחכות לתסקירים של פקידות סעד לסדרי דין חודשים בסכסוכי משמורת

ניצן הורוביץ:  אז יש פה התחייבות להעמיד בה רף שייתן תוך שבעה ימים

ניצן הורוביץ:  אנחנו לא יכולים להשאיר את אותה אישה שבעה ימים אחרי בלי שום הגנה

ניצן הורוביץ:  חייבים לאפשר פה שיקול לשופט להאריך את התקופה

ניצן הורוביץ:  אחרת השארנו אותה במצב יותר גרוע משהיא נכנסה אליו

ניצן הורוביץ:  הוטל כבר צו הגנה בפיקוח

ניצן הורוביץ:  אנחנו לא יודעים מה זה יעשה לאותו בן משפחה אלים

ניצן הורוביץ:  אי אפשר למשוך את השטיח שבעה ימים אחרי

ניצן הורוביץ:       אני מודעת לכך שאנחנו בספרה אזרחית וצריך לאזן בין זכויות בן המשפחה האלים לאישה הנפגעת

ניצן הורוביץ:  אבל אי אפשר שהאיזון רק יביא בחשבון את הזכויות שלו

ניצן הורוביץ:  אנחנו חייבים לראות את התמונה הכללית

ניצן הורוביץ:  והתחושה שלי שהנוסח כרגע של אותו סעיף שמאפשר כניסה לחוק בלי הערכת מסוכנות הוא כרגע נוטה יותר מידי לכיוון הפוגע

ניצן הורוביץ:       ועוד הערה מאוד ספציפית לעניין הערכת המסוכנות, מבלי להיכנס לכל ההערות שיש לי על החוק

ניצן הורוביץ:  לא יכול להיות שנקים כזה מערך שיידע לעבוד בכאלה לוחות זמנים

ניצן הורוביץ:  בסופו של יום אותה הערכת מסוכנות תישאר אך ורק בתוך צו ההגנה

ניצן הורוביץ:  הליכי משפחה מערבים עניינים של קטינים, מוגנות של קטינים

ניצן הורוביץ:  לא יכול להיות ששופט המשפחה צריך עכשיו להכריע אם אותו אב תוקף יראה את הילד עם פיקוח או בלי פיקוח, שהחומר הזה לא יימצא לפניו

ניצן הורוביץ:  יש פה עניין של טובת ילדים, מוגנות של קטינים

ניצן הורוביץ:  צריך לקחת את זה בחשבון

ניצן הורוביץ:  תודה

צביקה פוגל: תודה רבה לך על הדברים החכמים האלה ועל סימני השאלה ששמת לנו

צביקה פוגל:  משרד הרווחה, מי פה? בבקשה

סאיד תלי: שלום

סאיד תלי:  סאיד תלי, משרד הרווחה

סאיד תלי:  קודם כל אני אגיד כמה דברים בכללי ואחר כך אתמקד בנושא של הערכת המסוכנות, שזו בעצם אחריות של המשרד שלנו

סאיד תלי:       אז קודם כל בכללי, ברור שהצעת החוק בגרסה החדשה שמדובר עליה, ברור שהיא תגן על לא מעט נשים

סאיד תלי:  אבל כן היא תשאיר לא מעט נשים שנמצאות בסיכון גבוה מחוץ ליכולת של המדינה להגן עליהן

סאיד תלי:  כלומר, במובן מסוים אנחנו כמובן מכירים

סאיד תלי:  רק דוגמה: יש לא מעט נשים שכלואות במקליטים, סליחה על המילה "כלואות", כי הן בעצם מבחינתן היו רוצות מבחינה מקצועית כן לצאת לחיים חדשים בקהילה, אבל אין אפשרות להגן עליהן, למרות מעורבות של המשטרה

סאיד תלי:  וכשאני אומר מעורבות של המשטרה זה לא אומר תמיד שיש כתב אישום או אפילו תלונה במשטרה

סאיד תלי:  ועדיין יש סיכון גבוה

סאיד תלי:  אז על המקרים האלה לצערי המדינה לא יכולה להגן, ויש לא מעט כאלה

סאיד תלי:  אז זו כן נקודת חולשה

סאיד תלי:  יחד עם זאת, זה פיילוט ומישהו אמר לשים רגל בדלת או בבית, אז יכול להיות שאיזה שהיא התקדמות

סאיד תלי:  אבל ברור שזה משאיר לא מעט נשים בחוץ

סאיד תלי:  אנחנו מדברים על הליך אזרחי, כן?      

עאידה תומא סלימאן: אנחנו לא מדברים על פיילוט, אנחנו מדברים על חוק

סאיד תלי: אוקיי

סאיד תלי:  אז בתוך החוק, עדיין אם אני מתייחס לנושא של הערכת מסוכנות, אז את צודקת, שבעת הימים שכתובים בחוק זה זמן מאתגר מצד אחד

סאיד תלי:  במיוחד שהערכת מסוכנות מיטבית מתבססת לא רק על זה שמעריך המסוכנות יפגוש את הגורם שבעצם צריך לעשות לו הערכת מסוכנות, אלא הוא גם צריך לקבל חומרים

סאיד תלי:  ובדרך כלל הקושי בדברים האלה זה לא לפגוש אותו, לפגוש אותה, כמובן את המאוימת ולעשות ראיונות עומק ולעשות הערכת מסוכנות, אלא יש לא מעט חומרים

סאיד תלי:  מדובר על חומר מהמשטרה, מגורמים אחרים שצריך לאסוף, לפעמים אולי מבריאות הנפש

סאיד תלי:  זה עניין אם אתה כן מקבל או לא מקבל

סאיד תלי:  אז זה לא רק אם יש את המעריך או לא, אלא האם היה שיתוף פעולה והועברו כל החומרים

סאיד תלי:       אנחנו מדברים על להקים שירות חדש ממש להערכת מסוכנות, בתקני מדינה

סאיד תלי:  הם יעברו כמובן גם הכשרה

סאיד תלי:  במקרה הזה זה תקני מדינה

עאידה תומא סלימאן: לא כמו בטיפול בגברים אלימים

סאיד תלי: בדיוק

סאיד תלי:  הובטח

סאיד תלי:  אני מקווה, את יודעת, דובר פה על תקינה

סאיד תלי:  דרך אגב, זה שונה, אני לא אכנס לזה, אבל בכל מקרה מה שאני אומר, אם יעבדו על פי כלי חדש שפותח, יעברו הכשרות, יקבלו מינוי

סאיד תלי:  וכמובן יבחרו את האנשים המקצועיים הטובים ביותר

סאיד תלי:  קראתי חלק מהמסמכים שהועלו לאתר של הוועדה

סאיד תלי:  אז כן, הם יהיו מומחים מראש בתחום של אלימות במשפחה

סאיד תלי:  אבל עדיין יעברו הכשרה ועדיין יעבדו עם כלי חדש שפותח

סאיד תלי:  זהו בעיקרון

סאיד תלי:  תודה

צביקה פוגל: תודה לך סאיד

צביקה פוגל:  רק מה שאני מבקש לדיון הבא לבוא עם הערכת זמן רלוונטית

צביקה פוגל:  זאת אומרת, כמה זמן באמת צריך כדי להגיע לאותה הערכת מסוכנות

צביקה פוגל:  בסדר?      

עאידה תומא סלימאן: כבוד יושב הראש, אם אפשר?     

צביקה פוגל: כן, בבקשה עאידה

עאידה תומא סלימאן: כן

עאידה תומא סלימאן:  מר סאיד, אני בהמשך לתמיהה שלי שזה בתקינה של המדינה, ואני שמחה שקיבלתם את ההחלטה הזו

עאידה תומא סלימאן:  הייתי רוצה לראות את אותה החלטה גם בעניין בטיפול בגברים אלימים ואת התפקיד שהונח

עאידה תומא סלימאן:       אתה לא רואה חפיפה מסוימת בתפקיד של העו"סים שצריכים לתת את חוות הדעת לבתי המשפט על גברים ברי טיפול לבין התקן הזה שבודק את המסוכנות? והאם שקלתם באיזה שהוא שלב לאחד את שני המנגנונים כך שזה יהיה באמת תחת האחריות של המדינה? כי זה בסופו של דבר מתנקז לאותו מקום כמעט

עאידה תומא סלימאן:  אני יודעת שכאשר בודקים מסוכנות זה לא בדיוק חופף את בדיקת בר טיפול, אבל יש בו הרבה מהסוגיות שעולות בבדיקת המסוכנות

צביקה פוגל: תודה רבה עאידה

צביקה פוגל:  סאיד, יש לך תשובה? אתה רוצה לתת תשובה? בבקשה

הילה דולינסקי: הילה דולינסקי מהייעוץ המשפטי של הרווחה

הילה דולינסקי:  אני אסייע

הילה דולינסקי:  אני אומר, הנושא הזה כמובן נמצא בבחינה

הילה דולינסקי:  נקבע בעניינו גם דיון מחר

הילה דולינסקי:  ואני חושבת שנכון לא להסיט את הדיון

עאידה תומא סלימאן: כן, הדיון הוא - - - אני יודעת

הילה דולינסקי: אני בטוחה

הילה דולינסקי:  לכן אני מזכירה

הילה דולינסקי:  ואני חושבת שלא נכון להפנות את הקשב ולהידרש לזה עכשיו

הילה דולינסקי:  העניין הזה כמובן נשקל על ידי גורמי המקצוע

עאידה תומא סלימאן: אני אשאל מחר, בסדר גמור

הילה דולינסקי: ויש בסיס מקצועי להבחנה בין השניים

הילה דולינסקי:  אבל פשוט נראה לי לא נכון לערב מין בשאינו מינו

צביקה פוגל: אף פעם לא ראיתי מישהי שמרגיעה כל כך מהר את חה"כ עאידה תומא סלימאן

הילה דולינסקי: זה באופן זמני, קניתי 24 שעות

עאידה תומא סלימאן: לא, המטרה שלי הייתה שהם ידעו שמחר הם יישאלו את השאלה הזאת

הילה דולינסקי: יודעים

צביקה פוגל: אני יודע שתפסת עליי טרמפ, זה בסדר אין בעיה

הילה דולינסקי: אני כן אגיד אבל עוד מילה

צביקה פוגל: כן הילה, בבקשה

הילה דולינסקי: שאלת על עניין פרקי הזמן של הערכות מסוכנות וכמובן אפשר יהיה לבדוק את הדברים

הילה דולינסקי:  אבל החלטת הממשלה והתיקון כמו שהוא עכשיו לקח בחשבון את ההיערכות שנדרשת

הילה דולינסקי:  ושבעת הימים שנכתבו יצאו מתוך נקודת הנחה שבאמת המשרד ייערך בהתאם

הילה דולינסקי:  מזה גם נגזרת כמות הערכות המסוכנות

צביקה פוגל: את מבינה שזה מוקש

צביקה פוגל:  אם לא נעמוד בשבעה ימים האלה אנחנו מייצרים סיכון מיותר

הילה דולינסקי: אני אגיד שגם אנחנו הראשונים להתריע

הילה דולינסקי:  וברור, המשמעות היא ברורה

הילה דולינסקי:  הצד השני שעמד מנגד זה כמות הערכות המסוכנות שניתן היה להתחייב אליהן בהינתן כל המגבלות

הילה דולינסקי:  אז אני רק אומרת, נעשתה חשיבה לגבי הדבר הזה

הילה דולינסקי:  זה משהו שהוא נלקח בחשבון

הילה דולינסקי:  ועדיין, לאור ההערות של כבוד יושב הראש, זה כמובן ייבדק ונגיע ככה עם התייחסות לעניין

צביקה פוגל: מעולה

צביקה פוגל:  תודה רבה להילה

צביקה פוגל:  יניב, רציתי להגיד משהו? שלוש דקות שלך

יניב ברוכיאן: שלום לכולם, שמי יניב ברוכיאן

יניב ברוכיאן:  אני לא שייך לשום ארגון כלשהו, אני פשוט באתי לדבר בעקבות תלונות השווא ורציתי להשמיע את הקול של תלונות השווא

יניב ברוכיאן:  אני לא חלילה, אני נגד אלימות פיזית, מילולית

יניב ברוכיאן:  זה לא על הפרק בכלל

יניב ברוכיאן:  אבל אני רוצה לספר לכם את הסיפור האישי שלי בשתי דקות, כדי שתבינו מה זה תלונות שווא ואיך הילדים נפגעים ולמה זה יכול לעזור עם האיזוק האלקטרוני

יניב ברוכיאן:       לפני תשע שנים אני פתחתי תיק גירושים

יניב ברוכיאן:  מאותו יום חיי הפכו לגיהינום

יניב ברוכיאן:  תלונות שווא על ימין ועל שמאל

יניב ברוכיאן:  זה התחיל אני שורף את הילדים, כולא את הילדים בשירותים וכל מיני סיפורים שלא מן העולם הזה

יניב ברוכיאן:  כשאני מגיע לבית המשפט אני צריך להוכיח שבאמת זה לא נכון

יניב ברוכיאן:  עכשיו, כל תלונה שהגיעה למשטרה היא תמיד הייתה מתקבלת כצו הרחקה, ישירות

יניב ברוכיאן:  הייתה פה גברת נכבדה שאמרה היא לא יודעת כמה

יניב ברוכיאן:  אבל כשמגישים את הצו במשטרה אוטומטית הוא מתקבל עד שמגיעים לבית המשפט ושם דנים האם להמשיך אותו או לא

יניב ברוכיאן:       עכשיו, אני ביקשתי מהשופטת ואמרתי לה אם לא תענישי בחומרה את הגברת על הסיפורים שהיא מספרת, אז זה ימשיך

יניב ברוכיאן:  וזה באמת המשיך

יניב ברוכיאן:  וזה המשיך להידרדר וכל התגובות וכל הסיפורים

יניב ברוכיאן:  הגעתי למצב שהילדים באו והתלוננו על פגיעה מינית

יניב ברוכיאן:  שפגעתי בהם מינית

יניב ברוכיאן:  ואוטומטית הרחיקו אותי מהילדים

יניב ברוכיאן:  והגעתי לבית המשפט, הגעתי אפילו ללא ייצוג

יניב ברוכיאן:  ואמרתי לשופטת שאני לא פגעתי בילדים מינית וזה סכסוך מתמשך של המון המון שנים

יניב ברוכיאן:  ומה שהציל אותי זה שהתקנתי מצלמות בבית והראיתי שלא פגעתי מינית בילדה

יניב ברוכיאן:  ורק בזכות הצילומים הללו והסרטונים הללו זוכיתי

יניב ברוכיאן:  אני מאמין שאני לא הייתי יושב אתכם פה היום אחרי שהילדים התלוננו שפגעתי בהם מינית

יניב ברוכיאן:       ולאחר מכן, גם כשכאן לא היה עונש, הילדים נחטפו למקלט לנשים מוכות למשך חצי שנה

יניב ברוכיאן:  אז מה שאני חושב ואני אומר, שאנחנו אולי, לא יודע, אמרו 2% מתלונות השווא

יניב ברוכיאן:  זה המון אנשים

יניב ברוכיאן:  אני דיברתי עם המון המון גברים שפונים אליי בפייסבוק ומדברים

יניב ברוכיאן:  ואתה יודע, אני ככה נותן תמיכה איך שאני יכול

יניב ברוכיאן:  אבל אני חושב שברגע שתהיה ענישה מאוד מאוד חמורה כנגד תלונות השווא והעומס יפחת

יניב ברוכיאן:  כי היום, אתה יודע, הולכים כולם למשטרה ואין להם זמן

יניב ברוכיאן:  וכמו שהגברת הנכבדה אמרה להגיש תסקיר זה לוקח חודשים

יניב ברוכיאן:  אני, תסקירים הגישו אחרי 9-10 חודשים

יניב ברוכיאן:  ובינתיים לא רואים את הילדים, כן רואים, עם צד ג', צד שלישי

יניב ברוכיאן:  הייתי צריך ליווי

יניב ברוכיאן:  מעולם לא פגעתי בילדים ולא עשיתי שום דבר

יניב ברוכיאן:  אז אני חושב שכן צריך לקחת בחשבון את תלונות השווא ויש המון כאלו, המון המון כאלו

מירב בן ארי: אנחנו מאוד - - - אליך

מירב בן ארי:  אבל מאיפה לבוא ולהגיד שיש המון המון כאלה? מאיפה? יש לך נתונים, ראיות?     

יניב ברוכיאן: אין לי נתונים

מירב בן ארי: אז למה להגיד דבר כזה? למה?     

יניב ברוכיאן: אני אומר לך שאני - - -     

מירב בן ארי: אין לנו, תבין, אין לנו מלחמה עם גברים

מירב בן ארי:  להיפך, אני רוצה להגיד לך ששני חברים שלי, תקשיב טוב, באמת, עברו תלונות שווא

מירב בן ארי:  הנה, אני אומרת לך

מירב בן ארי:  ו-וואלה, חיזקתי אותם בכל מה שאני יכולה

מירב בן ארי:  ואין לנו שום מלחמה איתך ואני גם מחזקת אותך

מירב בן ארי:  כי זה חיים אומללים לעבור דבר זה

דבורה ביטון: זו חקיקה נפרדת של החמרה

מירב בן ארי: אבל אני מבקשת ממך, לאף אישה פה אין לה מלחמה, להיפך, אוהבות אתכם

מירב בן ארי:  אבל אני רוצה להגיד לך משהו, תפסיקו להגיד יש הרבה הרבה אם אין לכם נתונים

מירב בן ארי:  זה כל מה שאנחנו מבקשות

מירב בן ארי:  אי אפשר לזרוק דבר כזה

מירב בן ארי:  בעיקר כשכל מי שנמצאת פה, ועוד היא עובדת עם נשים, יודעת וגם אתה יודע, שבסוף הנשים נאנסות, נרצחות, מנוצלות מינית

יניב ברוכיאן: את יודעת גם שגברים מתאבדים, ישנם 200 גברים שמתאבדים

צביקה פוגל: הערת הערה נכונה

צביקה פוגל:  די

צביקה פוגל:  מספיק

מירב בן ארי: זהו, אי אפשר להגיד

צביקה פוגל: הערה נכונה, נתונים

צביקה פוגל:  הבנו

צביקה פוגל:  יחד עם זאת, אני מאוד מודה ליניב על היכולת שלו לבוא לפה ולדבר איתנו

צביקה פוגל:  ולהציג את העניין הזה וכן להדליק לנו איזה פנס

דבורה ביטון: כבוד יושב הראש?     

צביקה פוגל: רגע דבי, יש פה מלא אנשים שבאו לדבר

דבורה ביטון: לא, רק אולי בהמשך ליניב

צביקה פוגל: אם אני אתן רק לחברי הכנסת לא ידברו אחרים

דבורה ביטון: לא, לא

דבורה ביטון:  אמרתי, רק לגבי יניב, שיש לא הרבה, אבל יש משהו, וגם אני ייצגתי גברים

דבורה ביטון:  וזה צריך לבוא בענישה וחקיקה נפרדת למתלוננות שהן צריכות להבין

צביקה פוגל: גם ההערה שלך מקובלת, בהחלט

דבורה ביטון: אבל לא עושים את זה גורף, באמת לא גורף

צביקה פוגל: בהחלט

צביקה פוגל:  אני חושב שהזרקור הקטן הזה שהוא מדליק לנו כדאי שיישב אצלנו גם

צביקה פוגל:  צודקת חברת הכנסת מירב שכשאין נתונים קשה להתייחס לזה

צביקה פוגל:  אבל עדיין העובדה שהתופעה קיימת, ועוד מירב אמרה שהיא מכירה שניים כאלה, אז כבר יש שלושה

אפרת רייטן: אדוני היו"ר, רק שאלה

אפרת רייטן:  שאלה

דבורה ביטון: אבל אנחנו צריכים להיזהר לא לעשות את זה גורף

אפרת רייטן: להבנתי, וממה שמפורסם, יש גם אחוז מסוים קטן של תלונות שווא בעבירות אחרות

אפרת רייטן:  האם מישהו היה מעלה על הדעת לבוא ולומר שבגלל אותם 2% בעבירות של רצח, רצח אי אפשר לעשות שם תלונת שווא

אפרת רייטן:  אבל גניבה, תרמית, דברים אחרים, אנחנו נוריד את הענישה?     

צביקה פוגל: מה פתאום

צביקה פוגל:  את שמעת אותי אומר?     

אפרת רייטן: זה הרי לא

אפרת רייטן:  אז למה פה אנחנו צריכים לעשות איפה ואיפה?     

צביקה פוגל: אנחנו לא עושים כלום

צביקה פוגל:  חברת הכנסת אפרת, דוד

אפרת רייטן: אז אותו דבר

אפרת רייטן:  אני רוצה להעניש גם בחוקים האחרים, אם אתם כל כך רוצים אכיפה שוויוניות

מירב בן ארי: אתה יותר מכולם יודע, כי בסוף מה שמושך תהליכים פה זה - - -     

צביקה פוגל: חברת הכנסת מירב בן ארי, בואו ניתן לאנשים לדבר

מירב בן ארי: - - - כי יש לנו ריב

מירב בן ארי:  אין לנו ריב

צביקה פוגל: אני לא חושב, מירב

יניב ברוכיאן: אני לא רב איתך

יניב ברוכיאן:  אני פשוט רק אומר לך שצריך לשים על זה דגש, על תלונות השווא

יניב ברוכיאן:  ויש המון תלונות שווא

צביקה פוגל: הנקודה שהעלית לגבי נתונים נכונה

צביקה פוגל:  אנחנו לא יכולים לקבל החלטות בלי שיש לנו נתונים

צביקה פוגל:  אבל יחד עם זאת, היה חשוב גם לשמוע עוד איזה שהיא נקודה

צביקה פוגל:  מי רוצה עדיין עוד לדבר? בבקשה גברתי

טל הוכמן: תודה רבה

טל הוכמן:  אני אתחיל בלהודות לך, יושב הראש, גם על קיום הדיון הזה

טל הוכמן:  טל הוכמן, מנהלת קשרי ממשל בשדולת הנשים

טל הוכמן:       אני אתחיל בלהודות על קיום הדיון ועל הדחיפה של הנושא הזה

טל הוכמן:  אני אהיה זריזה

טל הוכמן:  אנחנו מחכות כבר הרבה זמן, עוד מהתקופה שחברת הכנסת עאידה תומא סלימאן הביאה את החוק הזה לראשונה

טל הוכמן:  גם דחפנו בכנסת הקודמת, שלצערנו זה הסתיים באמת בקריאה ראשונה

טל הוכמן:  וגם עכשיו, אנחנו לוקחות חלק פעיל בכל הדרך

טל הוכמן:  אני אתחיל ואגיד שהנחנו נייר לשולחן הוועדה

טל הוכמן:  מאוד קשה להתייחס לנוסח עצמו, לאור העובדה שאין אחד כזה

טל הוכמן:  ובגלל זה כל הנושא של מצטבר, לא מצטבר, מאוד קשה להתייחס

טל הוכמן:  אז אני אחכה להתייחס לזה באמת בשבוע הבא בדיון כשיהיה את הנוסח

טל הוכמן:       מה שכן אני אתייחס אליו זה הנושא של המכסות

טל הוכמן:  200 צמידים בשנה זה פשוט לא בהלימה למספר הנשים שנמצאות במקלטים

טל הוכמן:  אנחנו מדברות על בערך, בשנת 2020 מרכז המחקר והמידע של הכנסת - - -     

קריאה: זה לא 200 בשנה

קריאה: זה לא 200 בשנה

קריאה:  זה 200 בכל נקודת זמן נתונה של פוטנציאל

עאידה תומא סלימאן: אמצעי פיקוח לשנה, לא?      

קריאה: בהנחה שלא כולם יהיו בעלי רמת מסוכנות גבוהה, אנחנו חושבים שבשלב הראשון 200 זה די והותר

טל הוכמן: בכל זמן נתון

קריאה: בכל זמן נתון וככל שיעלה הצורך, בהינתן התקצוב הנדרש

קריאה: לא, אבל אם זה בכל זמן נתון 200 זה אומר 400 בשנה, לא? זה לא 200

טל הוכמן: אוקיי, אז 400

טל הוכמן:  אז אני אסיים את המשפט שהתחלתי לפני שקטעו אותי ואני אגיד שמהדוח של מרכז המחקר והמידע של הכנסת בשנת 2020 דובר על מעל 700 נשים שנמצאות במקלט

טל הוכמן:  שיש עלייה כל שנה

טל הוכמן:  ועכשיו אנחנו גם יודעות שמוקמים בימים אלה שני מקלטים חדשים, שמשרד הרווחה דיווח עליהם

טל הוכמן:  אז אנחנו מדברות בערך על סדר גודל של 1,000 נשים שנמצאות באיום גבוה, שנאלצות לעקור את חייהן ואת חיי ילדיהן ולהיכנס למקלט

טל הוכמן:  אז צריך לתת את הדעת על הנושא של המכסות

טל הוכמן:       אני אסיים פה ואת שאר ההערות שלי אני ארצה להביא מול הנוסח כמובן

טל הוכמן:  תודה רבה

צביקה פוגל: תודה רבה לך

צביקה פוגל:  הגברת בכחול שם, בבקשה

רוחמה גמרמן: שלום לכולם

רוחמה גמרמן:  קוראים לי רוחמה גמרמן

רוחמה גמרמן:  אני היום פה כרוחמה פרטית ולא כרוחמה יושבת ראש פורום של תקווה

רוחמה גמרמן:  קודם כל, אני רוצה להגיד תודה לוועדה על האפשרות לדבר כאן

רוחמה גמרמן:       אני בעצם בסכנת חיים להירצח מהגרוש שלי

רוחמה גמרמן:  מדובר במתמודד נפש, שבעצם איים עליי ברצח עם סכין ביד ואני מצאתי בבית גם את כל מה שהוא החביא בשביל הביצוע של הדבר הזה

רוחמה גמרמן:  עכשיו, למרות שאני מסתובבת עם לחצן מצוקה מהמשרד לביטחון פנים לנשים בסכנת חיים להירצח, למרות שיש לי גם כלב כחלק מתוכנית המוגנות שלי, שיושב פה על הברכיים שלי והולך איתי לכל מקום

רוחמה גמרמן:  אני נאלצתי לפני קרוב לשבועיים לעזוב את הבית שלי, לעזוב את אזור הדרום, לעבור לדירה בשכירות, כשיש לי בית

רוחמה גמרמן:  למה? כי הוא מסתובב חופשי כמתמודד נפש

רוחמה גמרמן:  כלומר, לי כאישה עם מוגבלות פיזית, כל המעטפת הזאת שיש לי היא לא מספיקה בגלל שאני לא רואה מספיק

רוחמה גמרמן:  זאת אומרת, אם הוא יבוא אליי אני לא בטוח שאני אפילו אוכל להספיק להשתמש בלחצן המצוקה שיש לי

רוחמה גמרמן:       ואני אומרת, למה אישה צריכה לעזוב את הבית, צריכה לעזוב את כל מה שיש לה, שהיא נפגעת, כאילו בכל המובנים: גם רגשית, גם כלכלית, גם מבחינת התפקוד שלה ביום יום, בקטע של, במקרה שלי כמנהלת ארגון, שאני יכולה פחות לתת לאוכלוסייה שלי בגלל כל העניין הזה שאני צריכה לברוח ולעזוב

רוחמה גמרמן:  והנה, אולי עכשיו להיות אפילו כל החיים שלי בדירות שכורות

רוחמה גמרמן:  למה? אם היה את הפיקוח האלקטרוני יכולתי לחיות בבית שלי, בסביבה שלי

רוחמה גמרמן:  לתפקד בכל מה שאני הייתי עושה

רוחמה גמרמן:  למה אני צריכה לברוח? למה נשים צריכות לברוח? זה לא תקין

רוחמה גמרמן:      ונכון, יש את קצת תלונות שווא האלה

רוחמה גמרמן:  אבל יש כל כך הרבה נשים שנרצחו ויש כל כך הרבה נשים בסכנת חיים להירצח

רוחמה גמרמן:  וכן, אני יכולה להיות אחת מהן

רוחמה גמרמן:  למרות שעכשיו אני רחוקה גיאוגרפית, אבל אם אני אפגוש אותו ברחוב אני לא יודעת מה יקרה

רוחמה גמרמן:  כי הוא מתמודד נפש והוא לא צפוי, התגובות שלו לא צפויות

רוחמה גמרמן:  אז אני אומרת, זה צריך להיות כאילו באמת הכי דחוף שאפשר לעשות את הפיקוח האלקטרוני

רוחמה גמרמן:  ואולי האוכלוסייה הזאת של מתמודדי הנפש זאת אולי האוכלוסייה שהכי דחוף לשים להם את הפיקוח, כי מבחינת משפט חלק גדול מהם אי אפשר אפילו להעמיד לדין, כי הם לא כשירים

רוחמה גמרמן:  אז ישימו אותם לאשפוז אולי לתקופה קצרה כזאת או אחרת

רוחמה גמרמן:  ומה אחר כך? הם משתחררים חופשיים כאילו בלי יותר מידי הגבלות

רוחמה גמרמן:  וזה מסוכן

רוחמה גמרמן:  כמה נשים נרצחו על ידי מתמודדי נפש? לא מעט

רוחמה גמרמן:  אז בבקשה, תעשו משהו בעניין הזה

רוחמה גמרמן:  תודה

צביקה פוגל: רוחמה, תודה רבה לך

צביקה פוגל:  אני לא חושב שהשארת פה מישהו לא מודע לעומק העניין

צביקה פוגל:  תודה רבה על הדברים

מירב בן ארי: אני רוצה רק להגיד אדוני יושב הראש, שכשניהלתי את הדיון, הגיע אליי הנושא של מתמודדי נפש

מירב בן ארי:  שאולי צריך להתייחס לזה

מירב בן ארי:  כי הייתה עוד אישה גם באילת, שגם באה אליי, שגם עם מתמודד נפש

מירב בן ארי:  והחיים שלה הם סיוט

מירב בן ארי:  כי הם באמת גם לא בכלא

צביקה פוגל: נכון

צביקה פוגל:  עו"ד גילי ורון, מי זה?      

גילי ורון: מי זו

גילי ורון:  אני מנהלת את המערך המשפטי של ויצ"ו

גילי ורון:  צוהריים טובים

גילי ורון:  אני אנסה להיות ממש קצרה וממוקדת ולא לחזור על דברים שנאמרו

צביקה פוגל: אני ארצה להזמין אותך לכל דיון שלי

גילי ורון: אם ייצא מזה משהו, אני אגיע

צביקה פוגל: בבקשה

גילי ורון: אז אני אתחיל גם להודות לך, אבל להודות לך במותנה

גילי ורון:  כי בדיון הקודם שישבנו פה לפני מספר חודשים, היה חורף, אתה הבטחת וקיבלת מחיאות כפיים ולא קיימת עדיין

גילי ורון:  אז אני מקווה שהפעם ההבטחות האלה כן יקוימו

גילי ורון:       אני רוצה להתייחס לעוד איזה שהיא אמירה כללית שנאמרת המון בחודשים האחרונים 'זה לא פוליטי'

גילי ורון:  זה מאוד פוליטי

גילי ורון:  כי הפוליטיקה המגדרית היא מה ששינתה פה את כל נקודת ההסתכלות על החוק הזה

גילי ורון:  אוקיי? אותו מפגש אצל השר לביטחון לאומי, אליו זומנו נציגות מצומצמות מאוד, שנבחרו בפינצטה, של ארגוני נשים, ונציגים של ארגוני גברים שלפי כל הראיות, כבר ככל הנראה הוזמנו הרבה הרבה קודם או אמרו את מה שיש להם לומר הרבה הרבה קודם – שינתה את כל ההסתכלות על החוק הזה

גילי ורון:  וכל ההסתייגויות וכל התיקונים שאנחנו למדות עליהם רק מתוך ההצעה להחלת דין רציפות, כי כאמור עדיין לא ראינו את נוסח ההצעה עצמה בעצם מלמדים על זה שנקודת המבט השתנתה

גילי ורון:  ולפי איך שאנחנו רואות, עיקרה את החוק הזה מתוכן

גילי ורון:  או סירסה אותו באופן משמעותי מאוד

גילי ורון:       אני לא אחזור על הדברים

גילי ורון:  עוד נגיע בדיונים הבאים לנקודות שגם פרשנו בפני כובד יושב הראש בנייר העמדה שהצגנו

גילי ורון:  אבל אני רוצה כן להצביע על אותו סעיף שמדבר גם על נקודת הכניסה וגם על נקודת היציאה

גילי ורון:  נקודת הכניסה היא מצומצמת מידי

גילי ורון:  היא תהיה רלוונטית לפחות ופחות נכנסות ונפגעות

גילי ורון:  ונקודת היציאה היא מהירה מידי

גילי ורון:  שדובר עליה כבר מספיק, עניין של שבעה ימים, שניתן עליה את הדעת

גילי ורון:  נקודת הכניסה מדברת על סכנה ממשית לחיים

גילי ורון:  כמי, חברותיי ואני, שנמצאות בתוך העולמות של אלימות, אלימות במשפחה, דינמיקה של אלימות, אנחנו יודעים שהסכנה שנשקפת היא לא אך ורק סכנה ממשית ומיידית לחיים

גילי ורון:  יש נשים וילדים שחיים תחת טרור מתמיד שפוגע בחיים לא פחות ויש להם את הצורך לקבל את ההרחקה הזאת תחת פיקוח לא פחות

גילי ורון:  והן לא נכנסות לתוך ההגדרה הזו

גילי ורון:  ולכן גם הצענו איזה סיפה אנחנו חושבות שראוי לנכון להוסיף כאן

גילי ורון:  וזה משהו שגם צריך מאוד לתת עליו את הדעת

גילי ורון:       אני אומר עוד דבר אחרון, בהתייחס לדבריו של יניב שדיבר כאן

גילי ורון:  מעבר לכל מה שנאמר, על העניין של הנתונים ותלונות השווא

גילי ורון:  אני דווקא חושבת שפיקוח, כמו שאמרת, הדבר היחיד שהציל אותך זה ששמת מצלמות ומישהו באמת ראה מה קורה

גילי ורון:  יהיה לך פיקוח

גילי ורון:  אוקיי? אנחנו לא רוצות חלילה שיהיה פיקוח תחת, זאת אומרת על מי שלא צריך לקבל פיקוח

גילי ורון:  אבל גם חלילה במקרה החמור ביותר, אז יש את הפיקוח שיוכיח אחרת

גילי ורון:  תודה

צביקה פוגל: תודה רבה לעו"ד גילי

צביקה פוגל:  כן?      

גלי עציון: עו"ד גלי עציון, מנהלת מחלקת ייעוץ וחקיקה בנעמ"ת

גלי עציון:  אני רוצה רק להוסיף משהו קצר על מה שאמרה גילי, ואני מצטרפת לכל הדברים

גלי עציון:  אני מלווה הרבה שנים את המשפחה של עינב רוגל, שנרצחה על ידי בן הזוג שלה

גלי עציון:  אגב, שם למשל אם היה פיקוח, אנחנו מדברים על לפני הרבה שנים, זה לא היה במחשבה ובתודעה אפילו

גלי עציון:  היא הייתה כנראה ניצלת

גלי עציון:  ובאחד הדיונים שלנו בוועדת השחרורים אמרה אחותה משפט שאני חושבת שצריך להוביל את כולנו: "רצח זה לנצח"

גלי עציון:  פיקוח אלקטרוני זה לא לנצח

גלי עציון:  זה איזה שהוא כלי בארגז הכלים, לא בלתי הפיך

גלי עציון:  ולהיפך, יכול למנוע מקרים בלתי הפיכים

גלי עציון:  והזמן הוא מוטיב מאוד חשוב בכל ההתנהלות פה

גלי עציון:  אנחנו מתנהלות עם זה, אני באופן אישי בסיפור הזה כבר מ-2016, מלווה את החקיקות למיניהן

גלי עציון:  אני חושבת שחייבים להתקדם מצד אחד

גלי עציון:  ומצד שני, חייבים לייצר כלי שהוא יעיל ואפקטיבי

גלי עציון:  ולא רק שהוא יהיה איזה שהיא אות מתה בספר החוקים

גלי עציון:  תודה

צביקה פוגל: תודה רבה לך

צביקה פוגל:  נקודה חשובה מאוד

צביקה פוגל:  עוד מישהו, מישהי?      

אפרת רותם: כן, בבקשה

צביקה פוגל: אפרת, בבקשה

צביקה פוגל:  כן

אפרת רותם: נכון

אפרת רותם:  עובדת סוציאלית ועורכת דין אפרת רותם, מאיגוד העובדות והעובדים הסוציאליים

אפרת רותם:  אני גם אקצר מאוד

אפרת רותם:  הרבה מהדברים נאמרו, אבל אני חושבת שחשוב לשים דגש במיוחד לאור הדברים של סאיד חברי פה בדיון על מה יהיה מנגנון ההפעלה של מעריכי המסוכנות

אפרת רותם:  אנחנו יודעים על הרבה מאוד דברי חקיקה מצוינים שיוצאים מהמשכן הזה וכשמנסים ליישם אותם בשטח כאן יש פערים מאוד מאוד גדולים

אפרת רותם:  דובר כאן על שבעת הימים, שהם לא סבירים ועלולים לגרום הרבה יותר נזק מאשר תועלת

אפרת רותם:  אנחנו מדברים גם על זה שהממשלה בהחלטה שלה הקצתה לצורך מעריכי המסוכנות בסך הכול שמונה תקנים

אפרת רותם:  ואני חושבת שהוועדה תדון ותבין איך אפשר ליישם את זה עם שמונה תקנים בלבד

אפרת רותם:       דבר נוסף, להבנתי, ההגבלה היא ל-300 הערכות מסוכנות בשנה

הילה דולינסקי: בכל נקודת זמן נתון

אפרת רותם: בכל נקודת זמן נתון

אפרת רותם:  זאת אומרת, אז בואו נראה אם אני מבינה נכון

אפרת רותם:  בכל נקודת זמן נתון כל אחד מהשמונה האלה צריכים לתת 300 הערכות מסוכנות

הילה דולינסקי: לא, לא, לא

הילה דולינסקי:  יש את מי, אתם מדברים על מסכת תקנים לאזיקונים ואת מדברת על מכסות של הערכות מסוכנות

הילה דולינסקי:  והמכסות של הערכות המסוכנות הן באמת שנתיות, עם אפשרות עוד לקבוע מכסות לפרקי זמן במהלך השנה

הילה דולינסקי:  כי מתוך הסך הכולל הזה, אז זה שני דברים שונים

הילה דולינסקי:  ולא, לא בכל זמן נתון

אפרת רותם: אז יש הגבלה למספר הערכות המסוכנות השנתיות?     

הילה דולינסקי: בוודאי

הילה דולינסקי:  300, זה נגזר באמת מכמות המעריכים שאושרו, שתוקצבו בתקני מדינה

הילה דולינסקי:  ובהתבסס בקבועי זמן שנקבעו כרגע

הילה דולינסקי:  זה איזה שהוא מספר שמשכלל את כל האילוצים ובתוכם מנסה להעריך מה סביר

אפרת רותם: אוקיי, מעולה

אפרת רותם:  אז תודה רבה הילה, זה הסביר לי הרבה

אפרת רותם:  וזה מחזק את מה, דווקא את הדאגה שלי

אפרת רותם:  אין כאן בחינה של מה הצורך

אפרת רותם:  יש כאן בחינה של מה כרגע הממשלה מוכנה לתת

אפרת רותם:  היא הקצתה שמונה תקנים

אפרת רותם:  אני לא יודעת למה זו ההקצאה

אפרת רותם:  אני לא יודעת מה יקרה, אני מאוד מקווה שהגבר ה-301 לא יהיה הגבר שירצח

אפרת רותם:  אנחנו צריכים רק להתפלל לצורך זה

אפרת רותם:  אבל אני מבקשת שכן הוועדה תדון הרבה יותר לעומק על מנגנון העבודה הזה ואיך זה אמור לעבוד

אפרת רותם:       וכמובן, צריך שיהיה נוסח משולב, יהיה אפשר להבין יותר לעומק את שלבי הכניסה

אפרת רותם:  תודה רבה

צביקה פוגל: בהחלט

צביקה פוגל:  תודה על ההערות אפרת

צביקה פוגל:  אנחנו רושמים את הדברים ובאמת נבקש אותם בדיונים הבאים

צביקה פוגל:  אני רק מקווה שהגישה של כולנו תהיה כל הזמן לא רק להיות מודאגים

צביקה פוגל:  זה בסדר, כי זה מה שהביא את החוק

צביקה פוגל:  אבל גם נמצא את הדרך לפתרונות

צביקה פוגל:  גברתי, רצית לומר משהו

א’: אני א’, אני נפגעת עבירה

א’:  כמו שכבר נפגשנו כאן בישיבות קודמות

א’:  אני אמא לחמישה ילדים

א’:  ואת התלונה הראשונה שלי אני הגשתי ב-23 בדצמבר 2015

א’:  ומאז מסכת של ייסורים

א’:  למעלה, קרוב ל-20 תלונות על הפרות צווי הרחקה

א’:  רובן מתועדות

א’:  אחת מהן הבשילה לידי כתב אישום

א’:  כשנה וחצי לאחר מכן הגרוש ממני בהליך הפלילי, שופט קבע שהוא ביצע את העבירות המיוחסות לו, שזה כלל תקיפה בנסיבות מחמירות שלי, בחצר בית הספר של ילדיי, קבל עם ועדה

א’:  תוך כדי הפרה של צו הרחקה

א’:  לצערי הרב, השופט קבע שהוא ביצע את העבירות המיוחסות לו, ונמנע מלהרשיעו

א’:  שוב, משיקולי שיקום שלו ככל הנראה

א’:       שנתיים וחצי אחרי התלונה הראשונה שהתלוננתי אני נאלצתי להיכנס, אחרי חמש הפניות של הרווחה ושל המשטרה, אחרי אין ספור תלונות שעומדות

א’:  אחרי תיק ששוכב בפרקליטות ומעלה אבק, על עבירות מאוד קשות

א’:  אני נאלצתי להיכנס למקלט

א’:  וגם זה, גם זה לא היה, לא בא ברגל

א’:  אני חיכיתי קרוב לחודשיים וחצי, כי לא היה מקום במקלט

א’:  אז נאלצתי לברוח עם חמישה ילדים למושב מרוחק בקצה הארץ

א’:  ורק אחרי חודשיים וחצי התפנה מקום במקלט

א’:  אז כשמדברים על מידתיות, במקלט אני שהיתי חצי שנה

א’:  ובזמן ששהינו במקלט, כשהגרוש ממני סבר שאנחנו כבר מחוץ למקלט, הוא הפר צו הרחקה

א’:  גם צו ההרחקה הזה הבשיל לידי כתב אישום

א’:  ויחד עם שלושה תיקים עוד מ-2016, אחרים בנפרד ממה שאמרתי קודם, התיקים האלו הגיעו בסופו של דבר לסיומו של הליך פלילי

א’:  כששוב, השופט בדצמבר האחרון 2022, קבע שהוא ביצע את העבירות המיוחסות לו ונמנע מלהרשיעו

א’:       אני שהיתי עוד שנה ביחד עם חמשת ילדיי בדירת מסתור של עמותת "בת מלך"

א’:  וכשאנחנו שוקלים את השיקולים, אני שמעתי כאן את יניב

א’:  אני חס וחלילה לא באה להמעיט מתלונות שווא

א’:  אני עצמי, אגב, גם נפגעת של תלונת שווא

א’:  הגרוש ממני הגיש תלונה כנגדי שנסגרה בהליך פלילי, בחוסר אשמה

א’:  זאת אומרת, לא בהליך האזרחי שופטת אמרה אוקיי, לא יודעת, כן, לא

א’:  ב-51%

א’:  לא

א’:  בהליך, התלונה שלו נסגרה בחוסר אשמה

א’:  היא לא הבשילה אפילו לכתב אישום, נסגרה מחוסר אשמה

א’:  כי הוכחתי שהוא משקר

א’:       אז כשאנחנו בוחנים את המידתיות, אני רוצה להסביר מה זה אומר

א’:  זה אומר שנתיים וחצי של ייסורים עד שנכנסנו לעוד שנה וחצי במקלט

א’:  זה אומר שאני עוקרת חמישה ילדים

א’:  זה אומר שאני מאבדת את מקום העבודה שלי

א’:  זה אומר שאני צריכה להתחיל מאפס, עם מינוס

א’:  כי אני את הגט שלי קניתי

א’:  אני הצלחתי להתגרש תשעה חודשים אחרי שהגשתי את התלונה הראשונה

א’:  אני קניתי את הגט שלי

א’:  שילמתי לגרוש שלי 100,000 ופטרתי אותו ממזונות

א’:  אני מגדלת חמישה ילדים

א’:  קרוב לשמונה שנים, בלי שקל סיוע מאף אחד

א’:  שלא לדבר בוודאי על מחציות, שזה הס מלהזכיר מהרגע שהוא מורחק מהבית

א’:  שקל הוא לא שילם

א’:  אז כשמדברים על מידתיות אני מבקשת מכם, תניחו את הכול בפרופורציות ובממדים הנכונים

א’:  כי אני על תלונות שווא למשל לא העליתי על דעתי להגיע לכאן כדי לדבר על תלונות שווא

א’:  אני מדברת על זה שאנחנו מורחקות מהבית שלנו

א’:  שאנחנו סובלות אלימות יום יומית מתועדת

א’:  ברף הכי גבוה שנדרש

א’:  שאנחנו נאלצות להתחבא בשום מקום, רק בשביל הזכות להיכנס למקלט

א’:       אני מבקשת מכם, תפסיקו לעשות איזה שהיא משוואה כזאת שהיא לא קיימת

א’:  היא פשוט לא קיימת

א’:  וזה באמת מבלי להמעיט כהוא זה בתלונות שווא

א’:  כהוא זה

א’:  אני רק רוצה להגיד לכם מה כתבתי דקה לפני שנכנסתי למקלט וזה יהיה לסוף דבריי כאן

א’:  ואני רוצה לומר שאני משמשת לפה להרבה הרבה נשים וילדים אחרים שאני מלווה באופן יום יומי

א’:  שמגיעות אליי, מפחדות להגיש תלונה

א’:  ובצדק

א’:  בצדק

א’:  ואין לי מה לומר להן, באמת, אין לי מה לומר להן

א’:  אני לא יכולה להמליץ היום לנשים להגיש תלונה

א’:  אני לא אומרת להם לא, אני לא ממליצה

צביקה פוגל: א’, רצית להקריא

צביקה פוגל:  בבקשה

א’: "לכי לך

א’:  שוב אני אורזת מזוודות וחיים

א’:  גרב ומשחק - - - ותלבושת ומברשת שיניים

א’:  ספר חשבון ונפש

א’:  שוב יוצאת אל הלא נודע

א’:  ממתינה מתי יחלפו שעה ויום וחודש ושנות פקודה"

א’:  זה לא רק מציל חיים, זה גם מציל איכות חיים

א’:  כי לא היו לנו חיים

א’:  לא היה לנו יום, לא היה לנו יום יום

א’:  לא היה לנו

צביקה פוגל: א’ תודה רבה

מירב בן ארי: אני רק רוצה - - -     

צביקה פוגל: רגע

צביקה פוגל:  מירב, נו באמת

צביקה פוגל:  תני לי לסיים משפט

מירב בן ארי: רק רצינו להתנצל, שאנחנו צריכות ללכת

צביקה פוגל: וואלה, אני הייתי מפריע לך? בחיים לא

צביקה פוגל:  תודה רבה על זה שהכנסת אותנו לפרופורציות

צביקה פוגל:  זה היה חשוב מאוד

א’: תודה רבה לך

צביקה פוגל: חברת הכנסת מירב בן ארי, רגע לפני שאת הולכת, בבקשה

צביקה פוגל:  כן? מה רצית?     

מירב בן ארי: רק רצינו להתנצל

אפרת רייטן: רק להגיד שאנחנו מתנצלות שאנחנו הולכות

מירב בן ארי: ולהגיד תודה לא’, ללכת - - - של האופוזיציה

מירב בן ארי:  ואני מאוד מקווה שזה הדיון האחרון שתצטרכי, גם אצלי היא דיברה וקרעה לי את הלב

אפרת רייטן: ולחזק אותך

צביקה פוגל: תודה רבה לכן

צביקה פוגל:  תודה רבה

א’: רוב חברותיי פשוט לא יכולות לבוא לדבר כאן

צביקה פוגל: עוד מישהו רוצה, בבקשה? משטרה?      

דבורה ביטון: אני אשמח להתייחס

צביקה פוגל: אני אתן לך בסוף להתייחס

צביקה פוגל:  הכול

צביקה פוגל:  כל אחת מחברות הכנסת שיישארו פה יהיה להן זמן לדבר

דבורה ביטון: אדוני יושב הראש, אין אפשרות לפחות להתחיל לקרוא דברי הסבר?     

צביקה פוגל: אני כבר לא יודע להחליט אם זה טוב או לא טוב לעשות את הדיונים בזמן עילת הסבירות

צביקה פוגל:  אבל יש עוד מישהו שרוצה להתייחס? משטרה, משהו? אני אתן לכן, חברות הכנסת, אני אתן לכן

צביקה פוגל:  זהו? אז ניתן לחברותיי חברות הכנסת כל אחד מילות סיכום לפני שאנחנו מתפזרים

צביקה פוגל:  חברת הכנסת דבי ביטון, בבקשה

דבורה ביטון: כן

דבורה ביטון:  אנחנו שומעים את הדברים שנאמרים כאן

דבורה ביטון:  ובאמת, כמי שליוותה כמעט 14 שנים נשים עם סיפור דומה, זה באמת הקול הזה חשוב

דבורה ביטון:  כי בסוף זה לא רק הן

דבורה ביטון:  זה באמת גם הילדים

דבורה ביטון:  הניתוק

דבורה ביטון:  לעבור למסגרות

דבורה ביטון:  המקלט

דבורה ביטון:  מי שביקש במקלט צריך להבין, עם כל הכבוד, לפעמים זה מסתכם באיזה חדר, בגדים על בגדים

דבורה ביטון:  פשוט טראומה מטורפת

דבורה ביטון:  אני הייתי בסיור, ואני אומרת לך אדוני, אני לא יודעת, לא יודעת איך אוכלים את הדבר הזה

דבורה ביטון:  ואתה רואה את הילדים, והם עוברים לבתי ספר, למסגרות

דבורה ביטון:  ועוד פעם היא צריכה לברוח

דבורה ביטון:       ואני גם שואלת, איפה המדינה? איפה הפרקליטות? איפה בית משפט? אני את הסיפור שלה שמעתי לא פעם ולא פעמיים ואני לא מצליחה להבין

דבורה ביטון:  לא מצליחה להבין למה הוא לא אחרי סורג ובריח והם אלה שצריכים לשלם את המחיר? אבל זה לא נגמר רק במחיר שלה

דבורה ביטון:  תחשבו שהילדים האלה יגדלו לטראומה מטורפת, לפחדים, לחוסר אמון אפילו בבני אדם

דבורה ביטון:  והנזק הוא מטורף

דבורה ביטון:  והאזיקון הזה הוא חשוב מאוד, אבל הוא עדיין לא בטוח שהוא מציל חיים גם לילדים האחרים

דבורה ביטון:  וכמה אנחנו שומרים נפשית

דבורה ביטון:  ולכן צריך באמת לחרוט את המילים שלה

דבורה ביטון:  ואני לא הייתי שותקת, הייתי ממשיכה עם זה הלאה בנושא הזה, כי זה מחדל, רשלנות

דבורה ביטון:  אני אפילו לא יודעת איך להגדיר, אדוני

צביקה פוגל: תודה רבה לחברת הכנסת דבי ביטון

צביקה פוגל:  אנחנו נשמע שני דוברים אחרונים מפה ונאפשר לשרן ולשלי לומר את שלהן

צביקה פוגל:  יש לנו שני זומים, נעמה סלה, בבקשה

צביקה פוגל:  יש אותה? צוהריים טובים נעמה, בבקשה

נעמה סלע: צוהריים טובים, שומעים אותי?     

צביקה פוגל: בוודאי

נעמה סלע: יפה

נעמה סלע:  אז קודם כל, תודה שנתת לי אפשרות להשמיע את קולם של אנשי פורום הארגונים למען המשפחה

נעמה סלע:  אני מעריכה מאוד את הפעילות של המשרד לביטחון פנים שלא קפץ מיד ליצור את הרציפות, אלא ניסה לבדוק את הטעמים ואת ההצדקות להטלת הרציפות

נעמה סלע:  אבל אני חושבת שמשהו בתהליך הזה התפקשש

נעמה סלע:  וכשאני אומרת התפקשש אני מתכוונת לזה שלצד סיפורי קורעי הלב באמת של למשל א’ השמיעה כאן והאישה השנייה, שדיברה על פגועי הנפש

נעמה סלע:  שזה דברים מזעזעים

נעמה סלע:  חברי הכנסת כמי שבידם המושכות להובלת תהליכים חברתיים צריכים לראות את התמונה כולה

נעמה סלע:  וכשאני אומרת את התמונה כולה אני מתכוונת בין היתר למשל לפצצה מתקתקת שנמצאת מחוץ לכותלי הכנסת

נעמה סלע:  והפצצה המתקתקת הזאת היא כל אותם גברים, בין אם הם נשואים ובין אם הם נמצאים בקשרי אישות או אפילו טרום, ושאומרים לעצמם למה אני צריך להיות בקשר עם אישה

נעמה סלע:      הדברים האלה מתחילים מאפליה מובנית שיש בחוק כלפי גברים, לצערנו

נעמה סלע:  אני לא אכנס לזה כרגע, כי זה נושא מאוד רחב

נעמה סלע:  ונגמרת בכל מה שקשור להצעת החוק הזאת

נעמה סלע:  ולמה אני מתכוונת? הצעת החוק הזו קודם כל בראש ובראשונה מתעלמת מהעובדה שהיא מיותרת

נעמה סלע:  וכשאני אומרת מיותרת, אני מתכוונת לזה שבחוק הקיים, בחוק למניעת אלימות במשפחה קיימות סנקציות להפרת צווי הגנה

נעמה סלע:  וכל אדם שמפר צו הגנה צריך להיות נענש בחומרת הדין

נעמה סלע:  ולכן מה שהמשטרה צריכה לעשות והפרקליטות וכל גורמי האכיפה והחקיקה היא לבדוק מה שיעור הפרת צווי ההגנה

נעמה סלע:  ולמה לא ממצים את החוק עד תום עם האנשים שכן הפרו את צווי ההגנה

נעמה סלע:  מכיוון שבגלל אותם אנשים, ואני אומרת לכם שהם מיעוט שבמיעוט, מדובר לפי דוח של הממ"מ בכ-670 הפרת צווי הגנה בשנה, מתוך 10,000 שניתנים

נעמה סלע:  את האנשים האלה צריך לשים בסורג ובריח, מאחורי דלתות במעצר עד תום ההליכים

נעמה סלע:  שזו הסנקציה הקיימת בחוק להפרת צו הגנה

נעמה סלע:  אבל את זה משום מה אף אחד לא בדק

נעמה סלע:  למה המשטרה לא עושה את זה?      הדבר הזה, בניגוד להגבלת חירות הפרט שבאה לידי ביטוי בצו איזוק אלקטרוני יכולה הייתה למשל לפתור את המצוקה הקשה שתיארה לנו א’

נעמה סלע:  אם בן הזוג שלה, הגרוש שלה, היה יושב במעצר עד תום ההליכים אנחנו לא היינו נמצאים פה היום והיא בטח לא הייתה צריכה לבוא ולסבול סבל כל כך קשה שהיא תיארה בפנינו

נעמה סלע:       אז אחד, אני מציעה לוועדה הנכבדה שתיתן דגש לפני שהיא קופצת לקביעה של מנגנונים יקרים ומיותרים שתקפיד על הנחיות מדויקות למשטרה לאכוף את הסנקציות הקיימות בחוק

נעמה סלע:  זה אחד

נעמה סלע:       שתיים, מדוע האיזוק האלקטרוני הזה הוא בעצם לא יעיל? שמענו את כל חברות הכנסת הנכבדות שעוסקות שנים על שנים בנושא הזה

נעמה סלע:  מדברות על מניעת רצח

נעמה סלע:  ואני אומרת לך, יושב ראש הוועדה הנכבד, שרצח לא יימנע על ידי האזיק האלקטרוני

נעמה סלע:  משני טעמים: הטעם הפרקטי הוא שמי שהוא מנוול עד כדי כך בשביל שיהיו לו כוונות רצח, או חולה נפש כמו שתיארה רחל כמדומני, פלסטיק על היד שלו לא יעצור אותו מלבצע את זממו

נעמה סלע:  הוא פשוט ייקח קאטר ויחתוך אותו ויבצע את זממו

נעמה סלע:  זה אחד

נעמה סלע:  שתיים, ויותר פרוזאי מהדבר הזה, הוא העובדה שאף אחד מצווי ההגנה שהופרו לא היה בו משום קדימון לרצח, לדאבוננו

נעמה סלע:  זאת אומרת, אין קורלציה בין מתן צווי הגנה לרצח

נעמה סלע:  זאת אומרת שהמסקנה היא שצו הגנה שמצוות לו - - -     

צביקה פוגל: נעמה, משפט אחרון

צביקה פוגל:  בבקשה

נעמה סלע: שנייה

נעמה סלע:  מר פוגל, הנושא הזה הוא מורכב

צביקה פוגל: אני יודע

נעמה סלע: אני מבקשת לתת לי, חיכיתי כמעט שעתיים

צביקה פוגל: כולם פה מחכים שעתיים, נעמה

נעמה סלע: אני מבקשת לתת לי את הזמן להשלים את הכול

צביקה פוגל: לא רק את

נעמה סלע: אוקיי

נעמה סלע:  בקיצור ולעניין, זה לא יעיל לחלוטין

נעמה סלע:  עכשיו, מה זה כן עושה? זה כן עושה דמוניזציה לאותם אנשים שנמצאים בקבוצות הסיכון לתלונות שווא, שהציג את עמדתכם הבחור שהופיע כאן, יניב שמו

נעמה סלע:  וראו איזה פלא, כל חברות הכנסת שאמורות להסתכל על אלימות במשפחה, לא על אלימות כנגד נשים, אף אחד מהן לא סיפרה אפילו בלשון הן נפלו בכשל

נעמה סלע:  כולן כאחת דיברו על אלימות כנגד נשים

נעמה סלע:  ואנחנו כבר יודעים מזמן שאלימות במשפחה היא אלימות סימטרית

צביקה פוגל: נעמה, תעצרי רגע

צביקה פוגל:  חברות, חברותיי

צביקה פוגל:  זה בסדר

דבורה ביטון: שתכבד את מה שנאמר כאן

צביקה פוגל: נעמה, שנייה

צביקה פוגל:  אם אני הייתי קופץ על כל דבר שלא, אני לא מסכים איתו או לא מקובל עליי, תאמינו לי, הייתי כל הזמן באוויר

קריאה: זה נוגד את הנתונים

צביקה פוגל: חברת הכנסת דבי, הבנתי

צביקה פוגל:  יש פה כל מיני דברים שנאמרו שאני לא בטוח מה באמת הם נכונים ומה לא, אבל הקשבתי

צביקה פוגל:  אני אבחר בסוף מה לקבל ומה לא

צביקה פוגל:  וכמו שביקשתן, נתונים, נביא נתונים

צביקה פוגל:  כדי שנוכל לקבל החלטות

צביקה פוגל:  נעמה, אנחנו חייבים לסיים

נעמה סלע: משפט אחרון לגבי תלונות שווא

נעמה סלע:  מפתיע אותי לשמוע שאין לחברות הכנסת נתונים על תלונות שווא

נעמה סלע:  לפני חודש וחצי נערך בכנסת כנס רחב ידיים שהשתתפו בו גם אורחים מהאקדמיה, גם אנשים מהשטח, גם אנשי טיפול, גם אנשים שהגיעו מבתי המשפט

נעמה סלע:  שפירוט את כל הסיפור של תלונות שווא

נעמה סלע:  יש על זה נתונים

נעמה סלע:  פשוט צריך לפתוח את הספרים ואת הלינקים שנמצאים בתוך המקומות הרלוונטיים ולחפש את זה

צביקה פוגל: תודה רבה

נעמה סלע: אני חושבת שהוועדה לפני שהיא קופצת וממהרת לאמץ חקיקה מהסוג הזה חייבת לבדוק את הנתונים

צביקה פוגל: תודה רבה נעמה

נעמה סלע: היום אנחנו יודעים שתלונות שווא כנגד גברים - - -     

צביקה פוגל: תודה רבה

נעמה סלע: אני אומרת, המספר הוא 50%

צביקה פוגל: נעמה, הבנו

צביקה פוגל:  אנחנו נפתח את הנתונים

א’: אני רק רוצה להתייחס לדבריה שהתייחסו אליי

א’:  אם הבנתי נכון, אני רוצה להתייחס לדבריה שנאמרו בקשר אליי

א’:  אם הבנתי נכון, היא מציעה שמשלושה תיקים מ-2016 עד ההרשעה

צביקה פוגל: הקשבתי לך רוב קשב

צביקה פוגל:  אמרתי לך את מה שאמרתי לה, בדיוק באותה מידה שנתתי לך לדבר

צביקה פוגל:  נתתי גם לה

צביקה פוגל:  תודה רבה

א’: אני רק רוצה להבין אם היא הציעה שהוא יישב במעצר עד תום הליכים עד 2022

א’:  בסדר

צביקה פוגל: דניאל אבירם, בבקשה

דניאל אבירם: שלום לך אדוני יושב הראש

צביקה פוגל: יש לך שלוש דקות, כדי שאני לא אצטרך להפסיק אותך באמצע

צביקה פוגל:  אז תכנן את דבריך

צביקה פוגל:  בבקשה

דניאל אבירם: אין בעיה

דניאל אבירם:  קודם כל, אני רוצה לדבר באמת ולהוסיף על העניין של מה שנעמה אמרה, על העניין שהאיזוק האלקטרוני הוא לא אפקטיבי מהסיבה המאוד פשוטה, הוא זמני

דניאל אבירם:  אדם שירצה לרצוח הוא ירצח, בין אם זה לפני, בין אם זה בזמן שהוא עם איזוק וגם אחרי הזמן שהוא עם איזוק

דניאל אבירם:       ובנוגע לעניין של תלונות השווא

דניאל אבירם:  הנתונים שיש, גם כשיש אותם, נתונים שהם שקריים

דניאל אבירם:  במיוחד מה שחברת הכנסת אפרת אמרה 2%

דניאל אבירם:  מהסיבה מאוד פשוטה, יש את התקנה, הנחיה 2

דניאל אבירם: 5 של פרקליט המדינה שמונעת מלהגיש כתבי אישום, סעיף 26 שמונע להגיש כתבי אישום על מה שהוגש כתלונת שווא במשפחה

דניאל אבירם:  לכן גם מה שיש הוא נתון חסר

דניאל אבירם:  ובמיוחד כאשר בערך 90% ומשהו מהתלונות במשטרה נסגרות מעילות שונות ומשונות

דניאל אבירם:  כמו שאמרו, חוסר אשמה זה לא מדד לכך שלא היה שום דבר

דניאל אבירם:  גם חוסר ראיות וחוסר עניין לציבור זה לא מדד שהיה

דניאל אבירם:  ולכן יש עם זה בעיה וצריך לבדוק אותה

דניאל אבירם:       דבר נוסף, החוק שם GPS לבן אדם, אבל הוא לא מגדיר כמה זמן תחשב ההפרה

דניאל אבירם:  הפרה יכולה להיחשב כשנייה, שתי שניות, חמש דקות, עשר דקות

דניאל אבירם:  כמה זמן נחשב הפרה? אף אחד לא נותן על זה מענה

דניאל אבירם:  ואני חושב שכל החוק הזה מאוד, שהוא רק מנציח את הבעיה, הוא לא פותר אותה

דניאל אבירם:  הבעיה היא שאין שוויון מגדרי בתחום המשפחה

דניאל אבירם:  ופה מתחילה הבעיה

דניאל אבירם:  ופה גם נגמרת הבעיה

דניאל אבירם:  צריך לעשות תיקון כולל בתחום המשפחה בישראל

דניאל אבירם:  איזוק אלקטרוני לא יפתור את הבעיה, הוא רק מנציח אותה בכך שהוא אומר יש בעיה

דניאל אבירם:  אנחנו לא מצליחים לפתור אותה, אז אנחנו נגביר את האכיפה, אולי יקרה משהו חיובי

דניאל אבירם:  אבל שום דבר לא יקרה

דניאל אבירם:  כי כפי שאנחנו רואים רצח זה לא יכול למנוע וגם לדעתי כל הנשים שנרצחו ככלל איזוק אלקטרוני לא היה מונע את הרצח שלהן

דניאל אבירם:       בנוגע למקלטים, יש, מקלט זה פתרון שהוא יכול להגן באמת על החיים של אישה

דניאל אבירם:  אין מה לעשות

דניאל אבירם:  איזוק אלקטרוני לא יגן עליה בשום צורה, לצערי הרב

דניאל אבירם:  אבל באמת, לדעתי הצעת החוק הזאת היא מיותרת לחלוטין וצריך לעצור אותה ולעשות חישוב מחדש של מה נכון

צביקה פוגל: תודה רבה דניאל, תודה רבה על הדברים שלך

צביקה פוגל:  בבקשה עידו

עידו אבגר: תודה אדוני

עידו אבגר:  עידו אבגר, מרכז המחקר והמידע של הכנסת

עידו אבגר:  היות שנתון שלנו הוזכר פה, אז אני רק רוצה להבהיר

עידו אבגר:  הנתון של 700 תיקים שמגישים בשנה על הפרת צווי הגנה הוא מתייחס כמובן לבנות זוג במשטרה, ולא מספר אמיתי, מספר ההפרות שמתרחשות בפועל

עידו אבגר:  זה רק מי שפונה למשטרה

עידו אבגר:       ואני אציין שרוב מוחלט ממפרי הצווים יש להם עבר של עבירות אלימות גופנית ואיומים

עידו אבגר:  לחצי מהם יש לפחות שלושה תיקי אלימות קודמים

עידו אבגר:  ולמרות זאת, למרות שעל פי הנהלים של המשטרה, למיטב הבנתי, המקרים האלה הם אמורים להסתיים במעצר באופן כמעט אוטומטי מבחינת הנסיבות שבהן זה נעשה, רק 40% מהחשודים נעצרים

עידו אבגר:  זה מה שדובר פה על התפקוד של המשטרה במקרים של הפרות צווים בעניין הזה

עידו אבגר:  תודה

צביקה פוגל: מצוין

צביקה פוגל:  תודה עידו

צביקה פוגל:  דברי סיום, חה"כ שרן השכל, בבקשה

שרן השכל: כן

שרן השכל:  אני רוצה קודם כל להעמיד חלק מהדברים אולי על דיוקם, כדי שנחזור חזרה לפרופורציות

שרן השכל:  אני לא חושבת שצריך לקיים דיון על תלונות שווא

שרן השכל:  מתקיימים דיונים על תלונות שווא, צריך לטפל בזה, אין פה שאלה בכלל

שרן השכל:  החוק הזה לא נוגע לעניין הזה

שרן השכל:  פשוט לא נוגע

שרן השכל:  ברגע שיש עבירה פלילית, ברגע שיש צו הגנה, ברגע שיש קריטריונים מסוימים שאותם אנחנו גם נגדיר שהם יהיו גם הגיוניים, אנחנו פה מונעים רצח של נשים

שרן השכל:  רצח של אישה

שרן השכל:       עכשיו, הטיעון הזה כאילו הצו הגנה הוא מספק והמשטרה לא אוכפת

שרן השכל:  חבר'ה, המשטרה מתוחה עד הקצה

שרן השכל:  בטח בימים כאלו

שרן השכל:  הדבר האחרון שהם יגיעו אליו כשהם מתוחים בין יהודה ושומרון לבין הפגנות בנתב"ג או באיילון, זה אישה שמתקשרת ובוכה להם בטלפון שבעלה עומד לרצוח אותה

שרן השכל:  סליחה, הם מתוחים עד הקצה

שרן השכל:  האישה שנרצחה בראשון לציון, ריילי, הסתובבה עם צו הגנה

שרן השכל:  צו ההגנה היה עליה

שרן השכל:  זה עזר לה? זה לא עזר לה

שרן השכל:  הגרוש שלה רצח אותה, למרות צו ההגנה ולמרות שהמשטרה הגיעה כמה שיותר מהר לאירוע ועשתה את כל מה שהיא יכלה לעשות

שרן השכל:  אם היה אזיק אלקטרוני המשטרה הייתה יודעת מראש מתי הוא מגיע, לאן הוא מגיע, אפשר להזעיק אותה

שרן השכל:  האישה הייתה מקבלת דיווח

שרן השכל:  אולי היא לא הייתה פותחת את הדלת

שרן השכל:  זה היה מציל חיים

שרן השכל:  אז לבוא ולהתווכח עם עובדות אי אפשר, עם כל הכבוד והניסיון זה לייצר איזה שהיא משוואה

שרן השכל:  לנסות לייצר איזה שהיא הסחת דעת לנושאים אחרים

שרן השכל:  בואו, זה לא רלוונטי

שרן השכל:       מדברים על זה שנים, שמענו את הדברים

שרן השכל:  אנחנו מבינים

שרן השכל:  נשים אותם בצד

שרן השכל:  נקיים את הדיונים הנדרשים בעניינים האלו

שרן השכל:  ובואו נקיים כרגע דיון חשוב ומהותי על הצלה של חיים

שרן השכל:  יום יום שעובר ואנחנו לא מעבירים את החוק הזה עוד אישה יכולה להירצח

שרן השכל:       אני מבקשת ממך אדוני, בבקשה, שמענו את הדברים, קיימנו מספיק דיונים

שרן השכל:  בוא נקבע עוד דיון לשבוע

שרן השכל:  בואו נתחיל בסוג של הקראה

שרן השכל:  בין אם זה חלק מהחוק

שרן השכל:  עד שיתקבלו תיקונים

שרן השכל:  אבל בואו נתחיל לרוץ עם זה, אין לנו זמן לפני סוף המושב

צביקה פוגל: תודה רבה לחברת הכנסת שרן השכל

צביקה פוגל:  בבקשה חה"כ שלי טל מירון

שלי טל מירון: תודה רבה אדוני יושב הראש

שלי טל מירון:  אני אהיה קצרה ואני לא אחזור על דבריה הנכונים מאוד של חה"כ שרן

שלי טל מירון:  אני רוצה להגיד כמה מילים לא’

שלי טל מירון:  אני נכנסתי אמנם באמצע דברייך, לצערי, כי הייתי צריכה לצאת

שלי טל מירון:  אבל כבר שמעתי אותך בוועדות אחרות

שלי טל מירון:  ואני רוצה להגיד לך שאת אישה מאוד אמיצה

שלי טל מירון:  ואנחנו כל כך גאים בך על הדרך שאת עושה ועל זה שאת מקפידה לבוא לפה

שלי טל מירון:  זה כל כך לא מובן מאליו

שלי טל מירון:  לאזור את האומץ לעמוד ככה מול כל המדינה

שלי טל מירון:  ולספר גם את הסיפור שלך, ובעיקר להילחם עבור נשים אחרות

שלי טל מירון:  ואני רוצה לחזק אותך מפה

שלי טל מירון:  ולהגיד לך שאנחנו מהצד שלנו, כחברות כנסת, נמשיך להילחם פה

שלי טל מירון:  אנחנו נבוא לכל ועדה שתדון בחוק הזה

שלי טל מירון:  ואנחנו נעשה הכול כדי שמדינת ישראל לא תפקיר נשים כמוך

שלי טל מירון:  אני יודעת שיש עוד רבות כמוך ואסור לנו להפקיר אתכן

שלי טל מירון:  זה התפקיד שלנו לדאוג לכן

שלי טל מירון:  זה תפקיד המדינה לדאוג לכן

שלי טל מירון:       אז אני רוצה שוב להגיד לך תודה

שלי טל מירון:  ותמשיכי לבוא, תמשיכי להיות חזקה ולייצג את הנשים שזקוקות לקול הזה

שלי טל מירון:  תודה רבה

צביקה פוגל: תודה רבה לחברת הכנסת שלי טל מירון

צביקה פוגל:  מילת סיום למשטרה, בבקשה

פז מזרחי: מילת סיום

פז מזרחי:  המשטרה תמיד מסיימת

פז מזרחי:  רק למען הסר ספק, גם בימים המאתגרים הללו, שאנחנו באמת מתוחים מקצה לקצה, משטרת ישראל שמה בראש סדרי העדיפויות שלה את הטיפול בקורבנות האלמ"ב

פז מזרחי:  פעם ראשונה

פז מזרחי:  מברכים מאוד על הצעת החוק הזו

פז מזרחי:  ואת הדיוקים וניואנסים ואנחנו כבר נעשה בישיבות הבאות

צביקה פוגל: נהדרת את

צביקה פוגל:  איילת, בבקשה

איילת לוי-נחום: זה מתחבר לדברים של טל

איילת לוי-נחום:  קודם כל, אומרים פה הרבה 'אין נוסח'

איילת לוי-נחום:  יש נוסח

איילת לוי-נחום:  הנוסח שמונח על שולחן הוועדה זה הנוסח של הקריאה הראשונה שעברה

איילת לוי-נחום:  רק אנחנו לוקחים לצד זה את הערות הממשלה שהתקבלו בהחלטת ועדת השרים, שאותם גם אפשר לראות והם מפורסמים

איילת לוי-נחום:  אבל לקראת הדיון הבא, כדי שיהיה דיון יותר אפקטיבי, אנחנו כמובן נכין נוסח משולב

איילת לוי-נחום:  אנחנו בדיון הזה לא התייחסנו לכל הערותינו שהן, אני חייבת לומר, לא מעטות

איילת לוי-נחום:  נתייחס למורכבות בדיונים הבאים

איילת לוי-נחום:       נתייחס, צריך להתייחס לדעתי, זה עלה כאן, למנגנון ההפעלה

איילת לוי-נחום:  אחת מההערות שלא אמרתי בתחילת הדיון זה הנושא של כוח אזרחי שמשולב כאן

איילת לוי-נחום:  כוח אזרחי מסייע יחד עם כוח משטרתי

איילת לוי-נחום:  אנחנו נצטרך להתייחס למשמעויות של הדבר הזה ולנושא של סמכויות שלטוניות

איילת לוי-נחום:  ולעוד סוגיות

איילת לוי-נחום:       לקראת הדיון הבא, אדוני היו"ר, אני מאמינה שכבר נתחיל בהקראה

איילת לוי-נחום:  ומעבר להקראה, בדיון בסעיפים עצמם לגופם

צביקה פוגל: תודה רבה איילת

צביקה פוגל:  אנחנו בדיונים הבאים נשקיע בעיקר את הזמן לעבור על הסעיפים, לראות איפה יש בינינו אי הסכמות וחילוקי דעות

צביקה פוגל:  מתוך כוונה באמת לאשר את הצעת החוק

צביקה פוגל:       תראו, זה אולי לא הפתרון הכי טוב

צביקה פוגל:  אבל נכון לרגע זה הוא היחיד שמציג איזה שהוא מענה

צביקה פוגל:  ולכן אנחנו נמשיך בהצעת החוק הזאת

צביקה פוגל:  אני אישית חושב שהחוק הזה יוסיף לביטחון האישי

צביקה פוגל:  לא רק של אותן נשים או ילדים או משפחות, אלא יוסיף גם לביטחון האישי של כל אחד מאתנו

צביקה פוגל:  שבאמת אנחנו שולטים בנעשה

צביקה פוגל:  ונאפשר שגרת חיים נורמלית לסביבה הרבה יותר גדולה

צביקה פוגל:  כי סביב אותם ילדים, נשים, נפגעים, יש משפחה ויש עוד כל מיני אנשים ששגרת חייהם נפגעת

צביקה פוגל:  ויש לי בהחלט רצון לגרום לזה שאנחנו נחזיר את איכות החיים ושגרת החיים לכמה שיותר אנשים

צביקה פוגל:       החוק הזה אסור שהוא יהיה בסופו של דבר רק חוק

צביקה פוגל:  הוא צריך גם לצאת לפועל

צביקה פוגל:  כדי לצאת לפועל נצטרך להקים לו גוף ביצוע

צביקה פוגל:  אחד הדברים שנדבר עליהם בדיונים הקרובים זה באמת על אותו גוף ביצוע, כדי לוודא שהוא באמת מסוגל לבצע את העבודה שאנחנו רוצים

צביקה פוגל:  ושבאמת נוכל לשלוט בנעשה

צביקה פוגל:  כי אני אומר לכם, למדתי את העניין גם ממדינות אחרות

צביקה פוגל:  לא בכל המדינות, לא ביקרתי שם

צביקה פוגל:  אבל קראתי קצת על העניין הזה

צביקה פוגל:  בחלק מהמדיניות יש לא מעט נשים שהחזירו את האיזוק ואת הדברים האחרים, כי זה הפך להיות מטרד

צביקה פוגל:  ולכן אנחנו נצטרך גם את זה ללמוד, איך אנחנו מיישמים את זה נכון פה

צביקה פוגל:  המוח היהודי ממציא לנו פטנטים

צביקה פוגל:  אני מקווה שגם פה נמצא לזה פתרון

צביקה פוגל:       
     תודה רבה על ההיענות שלכם, ניפגש בדיון הבא

צביקה פוגל:  המשך יום מוצלח לכולנו